Kapiten Ivanoviæ za B92: Jedva èekamo Beè, pa punu Marakanu - B92.net\nA. Kovaèeviæ utorak, 3.10.2017. | 09:15 Evropa\n* Muslin: Rastereæenost Austrije – maè s dve oštrice\n* Tadiæ za B92: Bez euforije\n* Matiæ: Jednom nogom smo u Rusiji, ali...\n* Austrija desetkovana doèekuje Srbiju\nFudbalerima Srbije su potrebna tri boda iz poslednja dva kola kvalifikacija za plasman na Svetsko prvenstvo, a prvu "meè loptu" imaju u petak protiv Austrije.\n"Orlovi" su lideri Grupe D kvalifikacija za Mundijal 2018. u Rusiji sa 18 bodova, èetiri ispred Velsa, a pet u odnosu na Republiku Irsku.\n"Od poèetka smo napravili odliènu atmosferu, nešto što je tim i to sve daje rezultate. Veoma smo blizu, i mi jedva èekamo da poène ta utakmica, da što pre pokažemo da nam je mesto na Svetskom prvenstvu. Mislim da æe nam ta pobeda protiv Irske dati krila za sledeæe utakmice i da æemo što pre je to moguæe se plasirati na SP", rekao je kapiten Ivanoviæ za B92.\nS druge strane, Austrijanci, iako uoèi kvalifikacija na papiru jedan od glavnih kandidata za plasman u Rusiju iz ove grupe, dve kola pre kraja nemaju nikakve šanse ni da se domognu baraža.\n"Mislim da je njih mentalitet takav da bez obzira da li imaju šansu ili ne igraæe isto. Slažem se sa selektorom da je to "maè sa dve oštrice", ali ne možemo da biramo protivnika, ne možemo da biramo momenat u kojem igramo protiv njih, moramo na svakoj utakmici da radimo sve što je potrebno da bismo pobedili i konaèno došli do SP", kaže kapiten Srbije.\nGrupa D, deveto kolo (petak):\nU situaciji kada protivnik nema šta da izgubi, pod najveæim pritiskom bi mogao da bude defanzivni deo tima, koji kontroliše upravo Ivanoviæ.\n"Mislim da je kljuè celih ovih kvalifikacija, odbrana je uvek pod najveæim pritiskom kod svake ekipe na svakoj utakmici. Kada kažem odbrana mislim na defanzivni deo cele ekipe. Igramo dobro u tom segmentu igre, u poslednjim utakmicama smo to pokazali, ne samo što nismo primili gol nego je sve savršeno funkcionisalo. I rezultati nam omoguæavaju da igramo rastereæenije sad. Biæemo pod pritiskom, ali to je normalna stvar", smatra Ivanoviæ.\nIako æe Srbija u petak biti gost, oèekuje se domaæinska atmosfera na „Ernest Hapelu“, možda i više od 35.000 naših navijaèa u Beèu.\n"Svi se rado seæamo te 2008. kada smo igrali i pobedili u Austriji. Bila je fenomenalna atmosfera, ali ovo je nešto potpuno drugo i novo. Nadam se da æemo obradovati naše navijaèe, prvo u ovom meèu, a onda i na prepunoj Marakani", dodaje srpski defanzivac.\nBitna stvar za svakog igraèa u reprezentaciji je i atmosfera u kakvoj igra u klubu, a Ivanoviæ dolazi iz sjajne u Zenitu.\n"Kroz ceo ovaj ciklus kvalifikacija koji traje nepune dve godine je bitno što dolazimo "èistom" glavom u svakom trenutku spremni da odgovorimo reprezentativnim obavezama. Što se mene lièno tièe, trenutno sam veoma zadovoljan kako stvari stoje ovde i u Zenitu, ali stvari se veoma brzo menjaju pa je potrebno biti koncentrisan do kraja", istièe Ivanoviæ.\nRusi privode kraju pripreme za domaæinstvo SP 2018. koje je bilo dosta osporavano kada su izabrani pre nekoliko godina.\n"Mnogo se radi na popularizaciji fudbala i SP, mislim da æe biti jedno od bolje organizovanih jer mnogo pažnje posveæuju pripremi. Stadioni su novi, veoma lepi, nadam se da æe biti svi spremni na vreme za SP i da æemo mi biti tamo", kaže štoper Zenita.\nIvanoviæ se poèetkom godina vratio u Rusiju gde je igrao pre desetak godina, na poèetku internacionalne karijere, kada je nastupao za moskovsku Lokomotivu.\n"Pritisak u svakom klubu postoji, naroèito u klubu kakav je Zenit koji je uvek sa ogromnim ambicijama. Želi da osvaja trofeje. Dosta toga se promenilo u ruskom fudbalu u odnosu na pre deset godina. Pre svega infrastruktura, stadioni su fenomenalni. Postoji mnogo pozitivnih stvari, dosta ulažu i još æe dosta ulagati što se tièe marketinga. Jedini i možda nerešivi problem Rusije su ogromne razdaljine izmeðu gradova, ali tako mora da bude u najveæoj državi na svetu", rekao je Ivanoviæ.\nUpravo je da udaljenost gradova bila u centru pažnje na poèetku tekuæe sezone, jer je Zenit na premijeri gostovao novom premijerligašu SKA u Habarovsku, udaljenom skoro 9.000 kilometara od Sankt Peterburga.\n"Nama je to bila prva utakmica i sve je bilo fenomenalno organizovano. Ali je bilo neobièno, doðeš na utakmicu i bukvalno ne znaš ni vreme koje je tamo ni gde si ni šta si. Pripremaš se za utakmicu i posle nje se odmah vraæaš. Nema vremena za adaptaciju, nema vremena za pravu pripremu. Drugaèije iskustvo od ostalih. Lepo je kada se pobedi u takvoj utakmici jer je specifièna, nisu baš fudbalski uslovi", dodaje iskusni defanzivac.\nVeæ godinama Zenit igra jednu od glavnih uloga u ruskom fudbalu, vodi žestoke bitke sa rivalima iz Moskve.\nPoslednje kolo (9. oktobar):\n"Zenit je jedini klub možda na svetu u tako velikom gradu u kojem svi navijaju za taj klub. Svi vole Zenit. To je vrlo specifièno za tako veliki grad. Navijaèi Zenita su veoma specifièni, obožavaju klub, žive za njega, to se vidi na svakom koraku u gradu", objašnjava Ivanoviæ.\nOve sezone na klupu tima sa "Krestovskog" je stigao italijanski struènjak Roberto Manèini.\n"I dalje pokazuje svoje fudbalske kvalitete, stvarno se vidi da je bio fenomenalan igraè. Ja se, nažalost, bio sam mlad pa se ne seæam mnogo njega kao igraèa, samo nekoliko poslednjih godina. Kao struènjak je takoðe veoma dobar, fenomenalan. Mislim da on ima najveæe zasluge za naše rezultate. Nadam se da ima ambiciju da ostane još dugo u Rusiji da još saraðujemo", dodaje igraè Zenita.\nIako je ušao u pozne igraèke godine, Ivanoviæ trenutno ne razmišlja o životu posle fudbala.\n"Ne, namam nikakav plan. Kako se danas stvari dešavaju u fudbalu, kako se karijere brzo odvijaju i menjaju u ovim godinama telo mi ne dozvoljava da razmišljam o buduænosti. Još sam koncentrisan samo na igru, sve volim da radim detaljno, kad završim karijeru imaæu vremena da razmislim šta i kako dalje", zakljuèio je Ivanoviæ.


M. D. 14. februara 2017. 18:38\nŽene širom sveta troše hiljade evra na novu estetsku operaciju kojoj je cilj da im napravi rupice na donjem delu leđa.\nProzvane su Venerinim rupicama, a nakon što su pojedine strane starlete pokazale svoje, rupice na dnu leđa žele da imaju i druge dame, posebno jer se tvrdi da su one indikator zdravlja i srećnog seksualnog života.\nHirurg Amada Pauel je zbog pojačane potražnje za Venerinim rupicama u svojoj londonskoj klinici razvila tretman koji je nazvala „V-Spot“.\n– V-tačka je zaobljeno područje na leđima, koje se nalazi na telima sportskih tipova žena, a mnoge žene žele da ga imaju jer žele da izgledaju mlado i fit. Donji deo leđa oduvek se smatrao jednim od najlepših delova ženskog tela. S obzirom na to da je velika potražnja za podizanjem zadnjica, ljudi su brzo shvatili da oble guze izgledaju još bolje uz leđa koja izgledaju atletski – rekla je Pauel.\nCena tretmana je oko 6.000 evra, a nakon njega na leđima imate obris dijamanta i dve rupice.\nSrpkinja svojom ogromnom zadnjicom ruši rekord (foto, video)\nLekar koji je sam sebe operisao da ne bi umro (video)\n– Procedura nije bolna, ali nakon operacije biste mogli da osećate bol koji ublažavaju obični analgetici. Tehnologija VASER koristi zvučnu energiju i selektivna je pa razbija mast, ali ne i okolna tkiva i krvne sudove – tvrdi, a prenosi Avaz.


nasilje | Okvir\nSarajevo, 11. oktobar 2013. godine\nUdruženje Okvir i Fondacija OneWorldSEE žele obavjestiti javnost o tome da je borba za slobodu, sigurnost, vidljivost i prava LGBTIQA osoba konstantna i da smo svi/e odgovorni/e za njeno sprovođenje kao i prijavljivanje, procesuiranje i sankcioniranje zločina počinjenim iz mržnje.\nU petak, 11.10.2013. godine, pres konferencija povodom obilježavanja Međunarodnog Coming Out dana u BiH, organizovana od strane Udruženja Okvir i Fondacije OneWorldSEE, je bila nasilno prekinuta. Nepoznata grupa muških osoba je ušla u prostor Mediacentra i uz prijetnje su prekinuli pres konferenciju, govoreći: ‘’Pederčine! Nemoj da prođemo kod vas’’, ‘’Ovo nije grad tolerancije, već grad normalnih ljudi, a vi niste normalni! Ovo vam je zadnji put, zadnje što ste organizovali, ovo je zadnji put da ćemo mirno završiti, ja vam kažem!’’ Nakon izgovorenih uvreda i prijetnji po sigurnost organizatorima/cama i učesnicima/cama, grupa je uz negodovanje napustila prostorije Mediacentra. Ubrzo nakon toga, policijska patrola je došla na lice mjesta, slučaj je prijavljen i evidentiran, te je podnijeta prijava nadležnoj Policijskoj upravi.\nFondacija OneWorldSEE i Udruženje Okvir pozivaju odgovorne vlasti da zakonski sankcionišu kako počinitelje nasilja nad LGBTIQA osobama, aktivistima i aktivistkinjama za vrijeme pres konferencije povodom Međunarodnog Coming Out dana u BiH, 11.10.2013. godine kao i za sve druge akte nasilja prema LGBTIQA osobama, kao i za vrijeme Sarajevo Queer Festivala 2008. godine.\nOvim putem Fondacija OneWorldSEE i Udruženje Okvir kao organizacije koje se zalažu za dijalog i zaštitu ljudskih prava i slobode izražavanja šalju jasnu poruku da se nasilje ne smije tolerisati.\nOvim putem pozivamo sve nadležne institucije i javnost BiH da se aktivno zalažu za poštivanje osnovnih ljudskih prava i sloboda, te sankcionisanje kršenja istih. Dan izlaska iz ormara u BiH je čin hrabrosti aktivista i aktivistkinja jer to znači govoriti istinu i kroz to se oduprijeti svakodnevnom brisanju LGBTIQA prava, osoba i kulture. Naša je odgovornost da individualno i kolektivno osudimo kršenje i ugrožavanje osnovnih ljudskih prava te da promovišemo i branimo različitost bez obzira na rod, spol, klasu, rasu, etnicitet, starosnu dob i sposobnost, jer smatramo da svi/e imamo jednako pravo da izrazimo i uživamo svoje slobode bez straha od nasilja, diskriminacije i ugnjetavanja.\nU okviru projekta Participate 2015, Fondacija OneWorldSEE i Udruženje Okvir su omogućilei osam LGBTIQA aktivista/kinja da naprave digitalne priče kroz koje nam govore o svojim ličnim i političkim iskustvima. Udruženje Okvir je napravilo dva participatorna videa ‘’Queer Re:act’’ o kvir aktivizmu u BiH i ‘’S ljubavlju, vaša djeca’’ o odnosu LGBTIQA osoba sa roditeljima da bi se povećala vidljivost LGBTIQA prava, osoba, kulture i identiteta u BiH.


Vučić nastavlja konsultacije o kandidatu za premijera – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Vučić nastavlja konsultacije o kandidatu za premijera\nVučić nastavlja konsultacije o kandidatu za premijera\nRTV Vojvodina 06/06/2017 Politika\nBEOGRAD – Konsultacije kod predsednika Srbije Aleksandra Vučića o mandataru nove vlade biće nastavljene danas, a dolazak su potvrdile Savez vojvođanskih Mađara (SMV), Bošnjačka demokratska zajednica (BDZ), Partija za demokratsko delovanje (PDD) i Zelena stranka.\nSDA Sandžaka najavila je da se neće odazvati pozivu predsednika Srbije.\n“Mi imamo i koalicioni sporazum sa SNS i ta koalicija funkcioniše. Neke ciljeve smo već realizovali i očekujemo realizaciju i drugih, pa se nadamo da ćemo imati prilike i o tome da razgovaramo”, rekao je Pastor.\nOn je izrazio nadu i da će nova vlada uskoro biti formirana.\nNa razgovor sa predsednikom Srbije na Andrićev venac doći će i predstavnici Zelene stranke i Partije za demokratsko delovanje, potvrdili su Tanjugu Goran Čabradi i Riza Halimi.\nVučić je juče započeo konsultacije sa predstavnicima liste “Aleksandar Vučić – Srbija pobeđuje”, sa predstavnicima SPS i JS, kao i SRS, LDP i DS S, dok se predstavnici ĐB i Dveri nisu odazvali pozivu Vučića, kao ni predstavnici izborne liste Za pravednu Srbiju – DS, (NOVA, DSHV, Z ZS).\n“Evropa u više brzina” i Srbija u novom evropskom poretku\nGardijan: SAD će blokirati Jeremića\nTači: EU je naivna, potpada pod propagandu Srbije\nSAD podržavaju diversifikaciju izvora snabdevanja gasom u Srbiji\nRTV Vojvodina 06/06/2017


Tip dana: Atalanta – Verona: Gost je odoleo Juventusu i Milanu na gostovanjima, može li i Atalanti? – Kladjenje.rs\nHomeTip DanaTip dana: Atalanta – Verona: Gost je odoleo Juventusu i Milanu na gostovanjima, može li i Atalanti?\n28 Novembra, 2020 Vlajko Tip Dana 0\nU subotu su na programu prvi mečevi devetog kola italijanske Serije A, a za vas smo ovog puta pripremili duel između Atalante i Verone.\nAtalanta: Velika pobeda na gostovanju kod Liverpula!\nSjajne partije Atalante više nisu nikakva slučajnost u Italiji. Naime, ekipa iz Bergama je uspela da drugi put zaredom dođe do plasmana u Ligu šampiona, a kada smo već kod najkvalitetnijeg evropskog klupskog takmičenja, treba istaći da su izabranici Đanpjera Gasperinija u prošlosezonskom izdanju Lige šampiona stigli do četvrtfinala gde su nažalost elimisani od PSŽ-a, i pored činjenice da su bukvalno do poslednjeg minuta susreta imali prednost od jednog gola.\nBilo kako bilo, svakako da svi simpatizeri Atalante imaju dosta razloga za zadovoljstvo kada su u pitanju partije njihovih fudbalera, koji ruku na srce pružaju nešto slabije partije ove sezone nego što je to slučaj bio u prethodne dve godine, ali svakako ima još dosta da se igra, i sva je prilika da će izabranici Đanpjera Gasperinija ponovo doći do plasmana u elitno takmičenje.\nKada smo već kod njega, treba istaći da je u prošlom kolu Lige šampiona Atalanta napravila pravi podvig pošto su trijumfovali na gostovanju kod Liverpula, a taj meč je završen rezultatom 0:2.\nIpak, izabranici Đanpjera Gasperinija imaju dosta problema u poslednje vreme kada su mečevi u Seriji A u pitanju, gde su primera radi u prošlom kolu samo remizirali na gostovanju kod Specije u meču u kom nije bilo golova.\nU ovom trenutku se ekipa iz Bergama nalazi na sedmom mestu na tabeli i ima šest bodova manje u odnosu na prvoplasirani Milan.\nKada su u pitanjui mečevi na domaćem terenu, do sada je Atalanta odigrala tri meča kao domaćin i utisak je da se za sada nisu proslavili pošto su ostvarili jedan trijumf, jedan remi i jedan poraz.\nVerona: Sjajne partije na startu Serije A!\nUtisak je da i fudbaleri Verone polako ali sigurno dobijaju status sigurnog prvoligaša. Naime, ne treba zaboraviti da se ova ekipa prošle sezone vratila u najkvalitetniji rang italijanskog fudbala, gde su zaista pružali partije iznad svih očekivanja, i vrlo malo je falilo da izabranici trenera Jurića koji radi fantastičan posao u gradu ljubavi dođu do plasmana u Ligu Evrope, ali je nažalost na kraju falilo i malo sreće.\nBilo kako bilo Verona je ostvarila svoj primarni cilj, a to je naravno opstanak u društvu najboljih, i sigurno je da se filozofija čelnih ljudi kluba nije nimalo promenila, uprkos fantastičnoj sezoni.\nU ovom trenutku se izabranici Ivana Jurića nalaze na devetom mestu na tabeli i imaju samo dva boda manjka u odnosu na Atalantu, kod koje između ostalog i gostuju ovog puta.\nInače, kada su u pitanju gostovanja do sada je ova ekipa odigrala tri meča na strani na kojima nisu uspeli da ostvare niti jedan trijumf, ali se mora priznati da su imali izuzetno težak raspored pošto su prvo remizirali kod Parme koja važi za tim koji igra dosta dobro na svom terenu. Taj meč je ekipa iz grada ljubavi izgubila sa minimalnim rezultatom, a nakon toga su odigrali dva izuzetno dobra duela protiv na papiru dosta kvalitetnijih ekipa.\nPrvo su izabranici Ivana Jurića remizirali na gostovanju kod Juventusa, da bi nakon toga uspeli da isčupaju bod i na gostovanju kod Milana, mada se mora priznati da su “rosoneri” do izjednačenja došli u drugom minutu sudijske nadoknade, pa je sigurno da zbog tih odličnih partija na gostujućim terenima, izabranici Ivana Jurića i na ovaj duel putuju u izuzetno lepom raspoloženju, pogotovu što se Atalanta do sada nije proslavila na svom terenu.\nUtisak je da Atalanta pruža nešto slabije partije nego što je to slučaj bio prošle sezone kada su fudbaleri ove ekipe plesali po terenu, što im je na kraju krajeva donelo i plasman u četvrtfinale Lige šampiona gde su eliminisani od PSŽ-a, ali i treće mesto na tabeli italijanske Serije A, što je svakako ogroman uspeh. Što se tiče Verone, utisak je da navijači mogu da budu zadovoljni sa partijama fudbalera ove ekipe, pošto se tim iz grada ljubavi trenutno nalazi na sredini tabele, preciznije na devetom mestu, i sigurno je da neće imati previše problema kada je opstanak u pitanju.\nMišljenja smo da je konačno došlo vreme za jedan trijumf Atalante, zbog čega vam toplo preporučujemo da odigrate 1 koji kladionica Meridianbet plaća sa kvotom 1.41. Naravno, u mečevima u kojima igra Atalanta su tradicija golovi, a trebalo bi da ih zaista i na ovom susretu bude baš dosta, zbog čega vam savetujemo da probate sa igrom 4+ koju kladionica Meridianbet plaća sa kvotom 2.04.\nTiket dana (subota, 28.11.2020)


12 August 2013 , by Miloš Arizanović\nDa li se Payday 2 Isplati kupiti Ili je toliko dobar da treba da izvršite još samo jedan heist i ukradete ga? Više\n10 August 2013 , by Stefan Jevtić\nRockstar Games je jedan od onih razvojnih timova koji jednostavno ne znaju za neuspeh već samo guraju napred. Stvarno bi bila greota da se desila apokalipsa 2012. najviše jer nikada ne bismo odigrali ovu, verovatno najočekivaniju igru svih vremena! Više\nAssassin’s Creed IV Black Flag – Preview\n29 July 2013 , by Stefan Jevtić\nNastavak AC serijala je nakon američke revolucije morao da se seli negde drugde ali gde? Predlagani su stari Egipat, feudalni Japan, čak i kolonijalna Indija gde bismo opet udarili na Britance, ali ništa se nije uklapalo. Ubisoft se dosetio, ako nema dobre zemlje, ima dobrog mora! Više\n28 July 2013 , by Miloš Arizanović\nŠta nam sve to donosi ovaj naslov? Par dana smo za vas pratili vesti i hintove o novoj Ubisoftovoj igri. Odmah ću reči da je Ubisoft postavio ogromne ciljeve za igru. Više\n29 June 2013 , by Stefan Jevtić\nPredstavljamo vam Battlefield 4, sledeći nastavak serijala koji će obeležiti početak, kako nove generacije konzola tako i nove generacije grafičkog endžina. Vizuelni kvalitet bojnog polja koji nam EA donosi ove godine, uveravamo vas, još nikada niste videli. Više


Donaćin Arlond Švarceneger pozira fotoreporterima nakon panela "Poznati šegrg" u Junivrzal sitiju, Kalifornija, 9. decembra 2016.\nArnold Švarceneger saopštio je u petak da se neće vratiti u novu sezonu rijaliti šoua na NBC kanalu "Poznati šegrt" (The Celebrity Apprentice), navodeći kao razlog to ulogu aktuelnog predsednika SAD Donalda Trampa kao izvršnog producenta šoua.\nZvezda akcionih filmova, Švarceneger, preouzeo je ulogu domaćina šoua "Poznati šegrt" prošle godine. Njegovu prvu sezona, koja je emitovana u januaru, pratilo je između četiri i pet miliona gledalaca.\n"Svi, od poznatih, preko članova tima do odeljenja marketinga, su 'čista desetka' i ja bih apsolutno radio sa svima njima na šouu, da ne postoji ovo opterećenje", rekao je Švarceneger u izjavi.\nNema komentara od Trampa\nNBC nije komentarisala Švarcenegerovu odlku da se ne vrati na sledeću sezonu, niti kasnije. Nije bilo ni brze reakcije Trampove Bele kuće u petak.\nŠvarceneger, republikanac koji je u dva mandata služio kao guverner Kalifornije, ali koji je reako da nije glasao za Trampa, izjavio je za britanski filmski magazin "Empajer" u intervjuu objavljenom u petak da napušta šou zbog uloge Trampa.\nVest da Tramp ostaje izvršni producent, što obično podrazumeva i plaćanje, izazvala je ljutnju u medijima o potencijalnom konfliktu interesa.\nŠvarceneger je rekao za "Empajer" da je šou bio "zaista sjajna prilika, ali pod ovim okolnostima zaista ne želim da to radim ponovo".\nPoznati u ratu na Tviteru\n"Kad ljudi otkriju da je Tramp i dalje angažovan kao izvršni producent i da i dalje prima novac od šoua onda polovina ljudi počne da ga bojkotuje", rekao je Švarceneger.\nNjujorški biznismen Tramp, koji je preuzeo dužnost predsednika u januaru nakon pobede na novembarskim predsedničkim izborima, postao je domaćin šoua "Šegrt" i "Poznati šegrt" tokom 14 sezona, tokom kojih su se takmičari nadmetali u biznis izazovima.\nTramp se rugao Švarcenegeru i padu od 43 odsto među publikom starom od 18 do 49 godna tokom premijere šoua u januaru, izazvavši borbu na Tviteru između dvojice najvećih političara iz sfere šou biznisa.\n"Vau, rejtinzi su stigli i Arnold Šavarceneger je potopljen (ili uništen) u poređenju sa rejting mašinom, DJT", tvitovao je Tramp.\n"Želim vam svu sreću i nadam se da ćete raditi za SVE američke građane tako agresivno kako ste radili za svoje rejtinge", tvitovao je u odgovoru Švarceneger.\nNekih 20 miliona Amerikanaca gledalo je prvu godnu "Šegrta", ali je gledanost poslednje Trampove epizode "Poznatog šegrta" pala na oko šest miliona u 2015.


Britanski stručnjaci UPOZORILI na moguće komplikacije KOD DECE usled korona virusa: "Ako primetite OVE SIMPTOME, to računajte kao hitno stanje" - Zena.rs\nNacionalna zdravstvena služba Velike Britanije (NHS) upozorila je na nagli porast broja dece koja su primljena na intezivnu negu zbog pogoršanja stanja usled korona virusa. U upozorenju koje je poslato lekarima opšte prakse, zdravstveni zvaničnici istakli su da raste zabrinutost da je sindrom sistemskog inflamatornog odgovora povezan sa Kovidom -19 kod dece na intezivnoj nezi u Velikoj Britaniji.\n"NE POSTOJE UMRLI SAMO OD KORONA VIRUSA, uvereni smo da su i mladi ljudi su imali oboljenja!": Nemački stručnjaci INSISTIRAJU na obdukcijama i tvrde da je to ključ\n"U poslednje tri nedelje došlo je do očiglednog porasta broja dece svih uzrasta kod kojih se pojavljuju multIsistematska upalna stanja koja zahtevaju intezivnu negu", stoji u saopštenju.\nVeruje se da korona virus ne pogađa decu teško - kod malog broja njih je uspostavljena dijagnoza još otkako je počela pandemija korona virusa, a još manji broj njih je umrlo. Očigledna otpornost mladih ljudi na ovaj virus već nedeljama zbunjuje lekare jer su upravo oni često "super prenosioci" virusnih bolesti kao što je grip, piše "Daily Mail".\nDeca kojoj su uspostavljena pomenuta teška upalna stanja obično imaju gastrointestinalne simptome koji uključuju povraćanje, proliv i bol u predelu stomaka.\nKorona virus retko izaziva teška stanja kod dece, ali može da se dogodi Foto: Profimedia\nLekari su uporedili ovo neistraženo stanje sa sindromom toksičnog šoka i kavasaki bolešću koji u kombinaciji izaziovaju štetno unutrašnje oticanje, temperaturu i probleme sa disanjem, a to su sve značajni simptomi Kovida-19.\nIpak, neka deca sa takvim simptomima testirana su negativno na korona virus, što je dodatno zakomplikovalo postavljanje dijagnoze.\nNije jasno koliko je dece pretrpelo ovakvo stanje, ili da li je neko dete umrlo isključivo od toga, ali se smatra da je do sada veoma mali broj najmlađih pacijenta pogođen na ovaj način, objavio je magazin "Health Service Journal".\nU dopisu NHS-a objašnjeno je da "slučajevi imaju zajedničke karakteristike sindroma toksičnog šoka i atipične Kavasaki bolesti sa krvnim parametrima koji su u skladu sa teškim oboljenjem Kovida-19".\nKolika je opasnost od infekcije korona virusom kod dece? Foto: Profimedia\nU upozorenju lekarima navodi se da deca sa simptomima koji uključuju bol u stomaku treba da se podvedu pod hitno stanje. Ako se ovaj simptom pokaže kao široko rasprostranjen, to bi moglo da doda novi element opasnosti epidemije koronam virusa, a koji šteti najmlađoj populaciji.\nSa druge strane, samo devet osoba mlađih od 19 glodina umrlo je u Velikoj Britaniji od Kovida-19, što je 0.005 odsto. Naučnici sugerišu je ovo rezultat toga što niže stope drugih teških bolesti i nedosatatak oštećenja pluća štite mlađu populaciju, prenosi "Daily Mail".\nPrema NHS slučajevi sindroma tek su počeli da se pojavljuju u poslednje tri nedelje , možda jer se razvija sporo ili jer je toliko redak da je postao primetan tek na vrhuncu epidemije.\nElizabet Vitaker, pedijatar bolnice St Mary u Londonu, objavila je na Tviteru da su stručnjaci u drugim zemljama takođe primetili isto oboljevanje.\n"Ovo su primetile i naše španske i italijanske kolege. Brojke su male, ali značajne. Želimo da budemo spremni i da zaraženima pružimo potpunu i odgovarajući negu ako im to zatreba", zaključila je.


Pokrivač Aloe Vera - Idealno.rs\nPočetna / Oprema za kuću / Posteljina / Pokrivači / Pokrivač Aloe Vera\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Pokrivač Aloe Vera i izberi najbolju. Pokrivači iz kategorije Posteljina je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Pokrivač Aloe Vera i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Pokrivač Aloe Vera se mogu razlikovati od onih u internet prodavnici u kojoj obavljaš kupovinu. Pokrivač Aloe Vera je dostupan u prodavnici dormeo.rs, top-shop.rs po ceni, koja je navedena pored svakog prodavca u meniju "Prodavnice".\nGarantne uslove za Pokrivač Aloe Vera proveri u prodavnici u kojoj nameravaš da obaviš kupovinu. Slika za Pokrivač Aloe Vera je simbolična, zato se pre kupovine u prodavnici uveri da je proizvod isti.\nKLUPSKA CENA 5.499,00 din\nPokrivač Merino Camel


Pastor: Ne mogu da shvate da su opozicija i da plate ceh gramzivosti | Savez vojvođanskih Mađara\nPastor: Ne mogu da shvate da su opozicija i da plate ceh gramzivosti\nPredsednik Saveza vojvođanskih Mađara (SVM) Ištvan Pastor ocenio je da, nakon majskih izbora, „više ništa nije isto“ i da će naredne mesece obeležiti proces razrešavanja situacije u započetom procesu prekomponovanja na političkoj sceni.\n„Od uvođenja višepartizma do danas, posle izbora stvarana je većina koja je mogla da se uzima kao stalna. Sada je na lokalnom započet proces prekomponovanja i pored toga što su u Vojvodini najčešće lokalne većine bile drugačijeg sastava nego u Beogradu. Naredne mesece će obeležiti razrešavanje ove situacije“, ocenio je Pastor u intervjuu listu „Mađar so“.\nPastor je rekao da je u republičkom parlamentu SVM u poziciji konstruktivne opozicije „i u njoj će i ostati“.\n„Imajući u vidu različite razloge, prvenstveno našu zainteresovanost na pokrajinskom i lokalnom nivou i imajući u vidu sporazume koje smo ovde sklopili, odlučili smo da je konstruktivno opozicionarstvo ona pozicija koja za nas obezbeđuje najviše manevarskog prostora“, rekao je predsednik SVM-a.\nPastor smatra da se u lokalnim samoupravama gde socijalisti predstavljaju „tas na vagi“ može računati na prekomponovanje.\nOn je naveo da se SVM u svim lokalnim samoupravama, izuzev u Bečeju, pridržavao sporazuma koje je sklopio s Demokratskom strankom ili sa Socijalističkom partijom Srbije.\n„Ponašali smo se kao siguran i pouzdan partner. Šta će naredni meseci doneti, ne znam.Predsedništvo SVM je odlučilo da ćemo učiniti sve u interesu opstanka postojećih vladajućih koalicija, nipošto ne želimo destabilizaciju ovih lokalnih samouprava. Ukoliko drugi to učine, onda ćemo u slučaju svake pojedine lokalne samouprave, imajući u vidu konkretne stvari, odlučivati o tome šta da radimo“, kazao je Pastor.\nKomentarišući postizbornu situaciju u Srbiji „kada više ništa nije isto kao što je bilo prethodno“, Pastor je naveo i da je veliko razočaranje „onih koji su se tako postavili da će decenijama vladati političkom scenom“.\n„Ne mogu da shvate, da svare, da su s jednog na drugi dan potpuno potisnuti u pozadinu.Uvek se mora platiti cena oholosti, prepotencije, gramzivosti i ponašanja u stilu da ništa nema granica. Činjenica je da je Evropa prihvatila izborni rezultat, pa je tako prihvatila i one političare o kojima proteklih decenija nisu svi imali dobro mišljenje. To je stvarnost“, rekao je Pastor.\nOn je i ovom prilikom ocenio da su građani glasali za SVM zbog zastupanja interesa iz njihovog predizbornog programa.\n„Značajan deo birača nije SVM-u ukazao poverenje zato da bi tako osvojene mandate odneli u partijsko sedište i čuvali ih u kasi, nego su za nas glasali da bi SVM zastupao one interese koje je definisao u izbornom programu“, rekao je Pastor .


Izraelski ministar se ogradio od izjave načelnika vojske\nTanjug 1. juna 2021. 10:21\nTEL AVIV – Izraelski ministar odbrane Beni Ganc ogradio se danas od izjave načelnika vojske koji je rekao da nije osetio nikakvo žaljenje kad je bombardovana višespratnica u pojasu Gaze, u kojoj su bile smeštene kancelarije Asošiejted presa i drugih novinskih kuća.\nGanc je rekao da izjava načelnika generalštaba izraelske vojske general-majora Aviva Kohavija ne bi trebalo da bude shvaćena doslovno, prenosi agencija AP.\nNaime, u jednom članku objavljenom na veb stranici TV stanice „Kanal 12“ tokom vikenda je citiran Kohavi koji je rekao da je ta „zgrada opravdano srušena“ i da nije osetio „ni gram žaljenja“.\nU članku se tvrdi da je militantna grupa Hamas, koja upravlja Gazom, koristila različite spratove kule „Džala“ za „elektronski rat“ koji je trebalo da poremeti GPS komunikaciju izraelskog vazduhoplovstva.\nTakođe se navodi da je Kohavi jednom „stranom izvoru“ rekao da su novinari AP-a svako jutro pili kafu u kafeteriji na ulazu u zgradu sa Hamasovim stručnjacima za elektroniku, bilo da su oni sa time bili upoznati ili nisu.\nAP je takve komentare nazvao „lažnim“, napominjući da „u zgradi nije ni bilo kafeterije“.\nUpitan o Kohavijevim komentarima, ministar odbrane je rekao stranim novinarima da je načelnik vojske govorio samo figurativno.\n„Kada je on razgovarao o tome, pokušavao je da prikaže atmosferu, a ne stvarne aspekte“, rekao je Ganc.\nOn je ponovo tvrdio da je „u kancelarijama u ovoj zgradi postojala Hamasova infrastruktura“.\nPortparol vojske je, takođe, rekao da su Kohavijeve izjave trebalo da budu figurativne.\n„Nikad se nije tvrdilo da su novinari AP-a svesno komunicirali sa članovima Hamasa. Suprotno tome, zbog prirode Hamasovih aktivnosti, novinari AP-a nisu imali načina da saznaju da se članovi Hamasa nalaze u zgradi“, izjavio je on.\nIzraelska vojska je 15. maja dala stanovnicima te kule jedan sat da se evakuišu pre vazdušnog napada. U napadu niko nije povređen, ali je višespratnica sravnjena.\nPeskov: Samit neĆe zaustaviti SAD u…


Đorđević: Zakoni za lakše zapošljavanje - Ekonomija - Dnevni list Danas\nPočetna » Ekonomija » Đorđević: Zakoni za lakše zapošljavanje\nĐorđević: Zakoni za lakše zapošljavanje\nU pripremi su novi zakoni koji će olakšavati zapošljavanje i prijavu zaposlenih, pojednostaviti procedure i poboljšali raspodelu sredstava za socijalna davanja, izjavio je ministar rada.\n1Piše: FoNet 06. marta 2018. 13.00\nMinistar Zoran Đorđević Foto: Fonet/Zoran Mrđa\nZoran Đorđević je danas na Kopaonik biznis forumu izjavio da se radi na pripremi zakona o privremenom radu, radu na sezonskim poslovima, upućivanju zaposlenih na privremeni rad u inostranstvo, zakonu o socijalnom preduzetništvu i zakonu o socijalnim kartama čije usvajanje će olakšati posao administracije i učiniti je efikasnijom.\nGovoreći o socijalnim kartama, on je rekao da Srbija želi da primeni danski model koji je najuređeniji, dodajući da država treba da automatski prepozna kome je potrebna pomoć.\nOn je rekao da njegovo ministarstvo radi na izradi centralne baze podataka svih koji dobijaju pomoć jer su se do sada te podatke imale lokalne samouprave.\nMinistarstvo je utvrdilo da je lokalnim institucijama koje isplaćuju socijalnu pomoć do sada mesečno isplaćivano 100 miliona dinara više nego što je bilo potrebno, odnosno više nego što su primaoci pomoći imali pravo.\nUpitan o mogućnosti isplata socijalne pomoći i drugih davanja samo elektronskim putem, Đorđević je rekao da bi to olakšalo borbu protiv sive ekonomije jer bi se tokovi novca tako lakše nadgledali.\nbiznis forum, ZapošljavanjeKopaonik\nĐorđević razgovarao sa novopostavljenim ambasadorom Crne Gore\n06. marta 2018. u 13.54\nHa ha ha vozač teta Jorgovanke, nešto izjavio !!!


VIŠKOVIĆ: Prvo pročitati šta piše u dokumentu, pa onda komentarisati | Banjaluka.net\nPredsjednik Vlade Republike Srpske Radovan Višković izjavio je da dokument Program reformi BiH, koji je usvojilo Predsjedništvo BiH, ne prejudicira članstvo BiH u NATO, niti narušava vojnu neutralnost.\n“U dokumentu precizno piše da ne prejudicira članstvo u NATO. Bilo bi dobro da taj dokument, koji se zove Programske reforme BiH, Mirko Šarović, Branislav Borenović i Dragan Mektić i svi koji kritikuju na neviđeno prvo pročitaju šta tamo piše i kako piše, a onda izlaze u javnost i komentarišu”, istakao je Višković za Srnu.\nOn je naglasio da taj dokument ne prejudicira članstvo u NATO, odnosno da su to reforme koje ne prejudiciraju članstvo, te da je za svaku vrstu kretanja ka članstvu potrebna nova odluka Predsjedništva i Parlamentarne skupštine BiH, a odluke će se donositi u skladu sa stavovima svih organa vlasti”, pojasnio je premijer Srpske.\nGovoreći o imenovanju Zorana Tegeltije za predsjedavajućeg Savjeta ministara, Višković je rekao da je to dobra vijest, jer će konačno biti formirana vlast na nivou BiH.\n“Činjenica je da godinu dana nismo imali formiran Savjet ministara i da su zbog toga bili zaustavljeni infrastrukturni projekti što je napravilo veliku štetu po budžet Republike Srpske. Sada su stvoreni uslovi da se imenuje predsjedavajući Savjeta ministara, što je za nas veoma važno”, konstatovao je Višković.\nOn je ocijenio da su se Šarović, Mektić i Igor Crnadak nadali da će i ovaj mandat potpuno neopravdano provesti u foteljama i kad je tome došao kraj sad su ljuti i gubitak svojih privilegija I pozicija pravdaju nekom izmišljenom pričom o navodnom članstvu u NATO.\n“A kakvu su politiku predstavnici SDS-a i PDP-a vodili u Sarajevu najbolje pokazuje nedavni primjer kada je srpski ministar Mirko Šarović na telefonskoj sjednici Savjeta ministara prihvatio izvještaj Agencije za razvoj visokog obrazovanja i osiguranja kvaliteta BiH čime je nanio ogromnu štetu našim javnim univerzitetima i studentima u Republici Srpskoj. To je ta njihova politika koju su vodili u Sarajevu”, istakao je Višković.\nOn je rekao da će vrijeme najbolje pokazati ko je bio u pravu, kao što je i do sada bilo kada su na dnevnom redu bile važne teme po Republiku Srpsku i njene interese.


Odbojkašice Srbije rutinskom pobedom nad Južnom Korejom osvojile bronzu na OI - OI 2021 - Dnevni list Danas\nPočetna » Sport » OI 2021 » Odbojkašice Srbije rutinskom pobedom nad Južnom Korejom osvojile bronzu na OI\nTo je osmo odličje koje su srpski sportisti dosad osvojili na Olimpijskim igrama u Tokiju\nOdbojkašice Srbije rutinskom pobedom nad Južnom Korejom osvojile bronzu na OI\nJ. Stanković08.08.2021. 03:22\nOdbojkašice Srbije ostvarile su pobedu protiv selekcije Južne Koreje u meču za treće mesto na Olimpijskim igrama rezultatom 3:0 (25:18, 25:15, 25:15) i time donele Srbiji osmo odličje osvojeno u Tokiju.\nPoslednji takmičarski dan na Olimpijskim igrama otvorile su odbojkašice Srbije i Južne Koreje u borbi za bronzanu medalju. To je njihov drugi susret na takmičenju u Tokiju pošto je u meču u grupnoj fazi slavila reprezentacija Srbije rezultatom 3:0.\nMeđutim, među sportistima često se pominje teorija da je nemoguće na jednom takmičenju dvaput pobediti istu ekipu, što su srpski reprezentativci u nekoliko sportova već imali prilike da iskuse na aktuelnim Olimpijskim igrama. Odbojkašice Srbije dokazale su da ta teorija nikako ne mora da bude i pravilo.\nSve je stalo u ovaj jedan, poslednji meč, u kome su pokazale da im niko ne može oduzeti medalju po koju su došle.\nU jakom ritmu je počeo prvi set, pre svega zahvaljujući raspoloženoj Tijani Bošković koja je postigla četiri od prvih pet poena Srbije. Dobrim delom seta Korejke su bile u blagoj prednosti, ali odbojkašice Srbije nisu dozvoljavale da se rezultatska razlika poveća.\n„Moramo svi da igramo zajedno da bismo pobedili“, rekao je selektor reprezentacije Srbije Zoran Terzić tokom tajm-auta pri rezultatu 13:10 i taj savet je urodio plodom jer je usledilo pet vezanih poena Srbije i preokret rezultata.\nVećim delom prvog seta Tijana Bošković je predstavljala najveći problem za protivničku ekipu, da bi se krajem seta razigrala Milena Rašić sa dva vezana poena i Maja Ognjenović sjajnim pregledom igre i poenom nakon slanja lopte u ugao protivničke polovine terena. Tada se Srbija značajno rezultatski odvojila, da bi se set završio rezultatom 25:18.\nDrugi set nastavljen je u ritmu u kojem se poslednji završio – odličnom igrom odbojkašica Srbije koje su bile u prednosti od nekoliko poena razlike dobrim delom seta.\nRešile su odbojkašice Srbije da brzo završe ovaj set, letele su po terenu i ubrzo je rezultat na semaforu glasio 14:7 u korist Srbije.\nDo kraja seta razlika se samo povećavala do konačnih 25:15 i ulazak u treći i, ispostaviće se, poslednji set.\nPružale su otpor Korejke početkom trećeg seta, a onda je na servis došla Tijana Bošković koja je u tom trenutku već ostvarila neverovatnih 26 poena i tome dodala tri asa za prednost od 8:5.\nCela ekipa pružila je sjajnu igru u trećem setu i rutinski osvojila i njega rezultatom 25:15.\nUpravo je Tijana Bošković bila ta koja je predvodila ekipu Srbije protiv Južne Koreje do bronze na Olimpijskim igrama, sa čak 33 postignuta poena.\nTo je osmo odličje koje su u dosadašnjem delu Igara osvojili srpski sportisti, ako ne računamo osiguranu medalju vaterpolista koji će se u finalu Olimpijskih igara susresti sa Grčkom danas u 9.30 časova po srednjeevropskom vremenu.\nŽenska odbojkaška reprezentacija Srbije je do utakmice za treće mesto dospela nakon poraza u polufinalu od selekcije Sjedinjenih Američkih Država rezultatom 3:0 (25:19, 25:14, 25:23).\nOdbojkašice Srbije nisu uspele da ponove uspeh sa Olimpijskih igara u Riju, pošto su tada osvojile srebrnu, ali kao zvanični svetski i dvostruki uzastopni evropski šampion, bronzom iz Tokija pokazale su da su trenutno u samom vrhu sveta u ženskoj odbojci.\nOdbojkaodbojkašiceOdbojkašice SrbijeOlimpijske igre u TokijuŽenska odbojkaTokio


Ilić: Povećana potrošnja dizela i benzina u odnosu na prosek 2021. godine | Ministarstvo rudarstva i energetike\nIlić: Povećana potrošnja dizela i benzina u odnosu na prosek 2021. godine\nV. d. direktora Uprave za rezerve energenata, Petar Ilić, rekao je danas da se u poslednje vreme beleži povećana potrošnja goriva, pre svega dizela i motornog benzina, u poređenju sa prosekom potrošnje u 2021. godini.\n“Primer je da je mesečna potrošnja dizela na dan 10. maj bila 24 odsto uvećana u odnosu na prošlogodišnji prosek, a benzina za više od 30 odsto, pri čemu je čak u jednoj sedmici koja je uključena u taj period potrošnja bila veća i za 50 odsto u odnosu na prosek 2021. godine. Ima više razloga za povećanu potrošnju, ali se taj porast najviše može pripisati privrednom rastu, a pored toga došlo je i do ujednačavanja cena i sa susednim zemljama, tako da se jedan deo prometa verovatno vratio u Srbiju”, rekao je Ilić.\nOn je dodao da sistem obaveznih rezervi, bez obzira na potrošnju, prati potrebe države i, uz druge rezerve koje postoje, omogućava stabilno snabdevanje tržišta Republike Srbije.\n“U 2021. smo uvećali obavezne rezerve energenata za 30 odsto u odnosu na prethodnu, 2020. godinu. Ove godine, sa aktivnostima koje su u toku, očekujemo da za kratko vreme povećamo rezerve za 55 odsto u odnosu na prethodnu godinu, što daje kumulativno povećanje od 100 odsto u odnosu na 2020. godinu”, rekao je Ilić.


Dan online - Sport: Nema više favorita u kvalifikacijama - 2021-02-26\nSport SELEKTOR SRBIJE IGOR KOKOŠKOV PONOVO UPOZORIO Nema više favorita u kvalifikacijama\nSelektor Srbije Igor Kokoškov upozorio je da zbog sistema kvalifikacija ne smije biti prepotencije\n- Litvanija koja je, baš kao i Srbija, zemlja košarke bila je na šut od ispadanja! Postojala je šansa da je Danska koja je po našim standardima, posebno u onim potcenjivačkim mjerilima nekošarkaška zemlja mogla da ih ostavi kod kuće. Danas svi igraju košarku, male reprezentacije koje igraju u punim sastavima, posebno u prozorima, su dovoljno dobre da mogu pomrse račune nekim zemljama košarke kao što su Litvanija i Srbija. Imaju kontinuitet, igraju u punim sastavima, sa trenerima koji sa njima rade sedam, osam godina i uigranost im je veća nego timova koji se sastavljaju. Ako se ne varam, za ova tri prozora, odradio sam 12 treninga i sedam i po utakmica. Toga treba biti svjestan i neka prepotencija koju ponekad imamo ne stoji, rekao je za Sportski žurnal.


dom omladine beograda Arhive - Stranica 32 od 38 - Dan u Beogradu\nNaslovna » Arhive po tagovima: dom omladine beograda (strana 32)\nPress Photo Srbija 2012 – izložba i dodela nagrada\nIzložba fotografija „Press Photo Srbija 2012“ i dodela nagrada biće organizovana 16. oktobra od 19.00 u Domu omladine Beograda (Makedonska 22). Izložba će biti otvorena do 23. oktobra u glavnom holu i holu ispred sale Amerikana. Na ovogodišnji nacionalni konkurs za najbolju fotografiju u medijima „Press Photo Srbija 2012“ u organizaciji Centra za razvoj fotografije pristiglo je više od 1.500 …\n24. septembar 2012. Koncerti 0\nU subotu, 3. novembra od 21.00, u Domu omladine Beograda (Makedonska 22) agencija Odličan hrčak organizovaće koncert benda Tuxedomoon. Preko Berlina, Bremena, Ljubljane i Zagreba, post-punk atrakcija Tuxedomoon u okviru jesenje turneje stiže i u salu Amerikana. Ni posle 14 objavljenih albuma i 33 godine postojanja Tuxedomoon ne prestaju da eksperimentišu, da istražuju nove vidove kreiranja i prezentovanja svojih muzičkih …\n2. juli 2012. Izložbe 0\nU novosadskom Studiju M (Ignjata Pavlasa 3), od 3. do 17. jula, i u Domu omladine Beograda (Makedonska 22), od 20. jula do 2. avgusta, biće otvorena izložba „The World Press Photo“. Ova jedinstvena putujuća izložba prikazuje radove pobednika godišnjeg takmičenja u novinskoj fotografiji koje se održava širom sveta. Izložba u Novom Sadu i Beogradu biće organizovana pod pokroviteljstvom Ambasade …\nLaslo Blašković: Američki grafiti\nOd 27. juna (19.00) do 3. jula u holu Velike sale Doma omladine Beograda (Makedonska 22) biće otvorena izložba fotografija Lasla Blaškovića „Američki grafiti“, u okviru Beogradskog festivala evropske književnosti. Fotografije su nastale tokom piščevog studijskog putovanja u Sjedinjene Američke Države (Njujork, Vašington, Mineapolis, Honolulu) u avgustu i septembru 2011. godine. Nastale u različitim gradovima, ove fotografije uobličavaju jednu autentičnu …\nU petak, 15. juna od 21.00, u Klubu DOB (Makedonska 22) biće održana promocija debi albuma benda Bunny & Edge pod nazivom „Happy Time“. Cena ulaznice je 250 dinara. Beogradski sastav Bunny & Edge osnovan je prošle godine, a njegov idejni tvorac je Ivica Stjepanović, kompozitor i aranžer. Ivica je beogradskoj publici poznat po mnogobrojnim kompozicijama koje je radio za …\nPage 32 of 38« Prvo...1020«3031323334\t»\t...Poslednje »


Sin Zelenovićevog direktora uhapšen sa drogom: Pomogli mu da izbegne zatvor | RTK\nIlustracija: printskrin YouTube\nZbog neovlašćene proizvodnje i stavljanja u promet opojnih droga, 15.1. 2019. godine uhapšen je I. F. (rođen 1990.) kod koga je prilikom hapšenja pronađeno 120, 09 grama marihuane, piše Srbija danas\nJedna od njih je da je uhapšeni I.F. s početka naše priče, sin najbližeg Zelenovićevog saradnika Miodraga Filipovića, rukovodioca Sektora za gradnju u JP „Infrastruktura Šabac“. Kako saznajemo, u nevolji koja ga je zadesila Filipović aktivira veze svojih koalicionih partnera i stranačkih kolega. Prva u pomoć priskače advokat Olivera Perišić bliska nekadašnjoj koaliciji DSS – Dveri, čiji je kandidat bila na izborima 2016. Godine, koja je izdjestvovala da neuropsihijatrijsko veštačenje obavi dr Vladimir Jekić inače, kao sasvim slučajno odbornik Demokratske stranke u skupštini grada.\nJednog koji je to javno, Nebojše Zelenovića i drugog, vladara iz senke, koji se bogati na grbači naroda- Dušana Petrovića. Miodrag Filipović u Petrovićevom je timu još od petooktobarskih promena zahvaljujući bliskom odnosu sa Zoranom Nenadovićem Kinom, Petrovićevim čovekom od poverenja, svojevremeno visokim funkcionerom Demokratske stranke. Pre 5. oktobra Filipović je bio vlasnik trafike, da bi posle toga po političkoj liniji vrtoglavo napredovao do pozicije direktora najpre opštinske, a zatim i gradske direkcije za puteve preko koje su išle najveće infrastrukturne investicije. Sa mesta direktora razrešen je 2018. godine zbog zloupotrebe budžetskih sredstava, pa je jasno i zašto se već godinama tako dobro razume sa kolegom Zelenovićem. Na sumnjivim poslovima odlično sarađuje i sa Dušanom Petrovićem, za koga se vezuje svojevremeni uspon građevinske firme „Inter-kop“, koja je sa promenom vlasti, izgubivši privilegije u građevinskoj i putarskoj industriji i neograničeni pristup bankarskim kreditima, već 2012. godine dospela u blokadu. Tada se pokazalo da „Inter-kop“ državi, bankama, dobavljačima i drugim poveriocima duguje čak 15,6 milijardi dinara ili oko 134 miliona evra. Mediji su navodili da je veliki deo novca ove firme služio za finansiranje Demokratske stranke. Iako je firma propala i uprkos ogromnim dugovima prema poveriocima Šapčani osnovano sumnjaju da gradska vlast sa Inter kopom opet nešto mulja.\nPrethodno : Priprema traktora za setvu\nSledeće : Dobitnik Sretenjskog odlikovanja – vlasnik preduzeća „Kosta Antić“ iz Stalaća


OSM Televizija - Displaying items by tag: ebola\nRuski epidemiolozi izliječili su 70 odsto od 96 ljudi koje su liječili od ebole u Gvineji, saopštila je danas ruska agencija za zaštitu prava potrošača Rospotrebnadzor.\nKanada je suspendovala vize za putnike iz zemalja pogođenih virusom ebole u zapadnoj Africi u pokušaju da spriječi širenje ove infekcije na svojoj teritoriji.\nBRISEL - Lideri EU saglasili su se danas na samitu u Briselu da udvostruče finansijsku pomoć za borbu protiv virsa ebole u Africi na milijardu evra, rekao je predsjednik Evropskog savjeta Herman van Rompej.\nSAD - Ograničen dolazak putnika iz zapadne Afrike\nU SAD stupaju na snagu novi propisi o ograničavanju dolaska putnika iz tri zemlje zapadne Afrike, najgore pogođene virusom ebole, na neki od pet aerodroma u ovoj zemlji.\nBiH - Počele pripreme za borbu protiv ebole\nNa Kliničkom centru Univerziteta Sarajevo /KCUS/ počele su pripreme za borbu protiv ebole koje su vrlo složene, jer je riječ o smrtonosnom virusu sa kojima se zemlje svijeta prvi put suočavaju, rekao je direktor ove medicinske ustanove Damir Aganović.\nUN - Banbari: svijet gubi bitku protiv ebole\nNJUJORK - Šef misije UN za ebolu Entoni Banbari rekao je da svijet gubi bitku protiv ovog virusa i da se do decembra očekuju hiljade novih slučajeva.


Početak/Zdravlje/Laboratorija koja će unaprediti preciznu medicinu u Srbiji\nLaboratorija za genetska ispitivanja, jedinstvena na Balkanu, otvorena je na Medicinskom fakultetu u Nišu.\nNajmoderniji aparati omogućiće hiljade složenih analiza godišnje, kao što je tipizacija gena kod malignih oboljenja. Potrebnu medicinsku opremu, u vrednosti od 500.000 evra donirala je Ambasada SAD-a u Srbiji.\nLabaratorija za genetska ispitivanja nosi ime Dzona Frontingema, dobrotvora, koji je u Prvom svetskom ratu pomogao srpskom narodu spašavajući njegovu decu. Njegov lik i delo direktan su odraz sardnje i podrške dva naroda, rekao je ambasador SAD-a u Srbiji, Entoni Godfri, prilikom otvaranja laboratorije. Od kakvog je značaja laboratorija koja će za neko vreme nakon svečanog otvaranja početi i da radi govori dr Tatjana Jevtović Stojmenov, šef laboratorije i redovni profesor na Medicinskom fakultetu.\nDr Tatjana Jevtović Stojmenov, šef laboratorije\n“Kolege i ja već tri godine zajedno radimo na ovom projektu i zahvalni smo i Medicinskom fakultetu i Ministarstvu prosvete, neuke i tehnološkog razvoja kao i američkoj ambasadi, odnosno američkoj vojsci koja je zaista pomogla da ovakva laboratorija dobije izgled svetske laboratorije. Aparate koje smo dobili kao donaciju imaju zaista vrhunske laboratorije u svetu i to će nam omogućiti da za naše pacijente možemo da radimo analize gena za sve bolesti koje su monogenske ili poligenske i na taj način omogućimo prevenciju, brzu dijagnostiku i razvoj precizne medicine u Srbiji”, istakla je profesor dr Tatjana Jevtović Stojmenov.\nOna je objasnila da precizna medicina znači da, ako jednu bolest uzrokuje veći broj mutacija u genima, analizom gena tih pacijenata naći će se o kom se genu radi i tada će moći da se primeni terapija koja će direktno da gađa taj gen.\n“Karcinom dojke, debelog creva, pluća, sve su to bolesti koje su se nekada u prošlosti lečile tako što se određeni protokoli citostatika daju svim pacijentima. Zahvljujući ovakvim aparatima radićemo analize koje će omogućiti precizno gađanje upravo onog gena koji je uzrokovao samu bolest”, kazala je dr Tatjana Jevtović Stojmenov.\nIstiče da ovakva laboratorija ima ogromnu perspektivu pošto je na teritoriji Beograd, Sofija, Skoplje, jedinstvena.\n“Analize će raditi doktori nauka i davaće tumačenje dobijenih rezultata pomažući tako našim kolegama na klinikama da, kada dobiju rezultat tačno znaju kako treba da postupe u lečenju pacijenta”, ističe Stojmenov.\nU laboratoriji će se dodatno raditi analize gena koji učestvuju u metabolisanju lekova, hrane…\n“Na osnovu gena možemo da pravimo procenu o tome čime bi, recimo neki sportista, trebalo da se bavi. To su geni koji su odgovorni za snagu ili za brzinu. Ova laboratorija će biti budućnost u medicini. Ne kažem da ovakvih laboratorija nema u Srbiji, ali ovakva sa najnovijim aparatima je zaista perspektivna”, zaključuje profesor dr Tatjana Jevtović Stojmenov.\nProstor za laboratoriju obezbedio je i opremio Medicinski fakultet u Nišu iz sopstvenih sredstava uz podršku Ministarstva za prosvetu, nauku i tehnološki razvoj.\nOpremu vrednu 500.000 evra, a koja podrazumeva najsavremenije aparate u oblasti genetskih ispitivanja, donirala je ambasada SAD u saradnji sa Komandom kopnene vojse SAD za Evropu. U okviru laboratorije otkriven je spomenik Dzonu Frontigemu.\nlaboratorija Medicinski fakultet Tatjana Jevtović Stojmenov


Protest zbog rusko-ukrajinskog sporazuma\nNekoliko hiljada demonstranata iz Ukrajine protestovalo je zbog sporazuma kojim se Rusiji omogućava da zadrži svoju crnomorsku flotu u bazi u Sevastopolju dodatnih 25 godina. Bivša premijerka Julija Timošenko pozvala je opoziciju u Kijevu da se, ujedinjena, suprotstavi sporazumu, koji naziva “nacionalnom izdajom i sramotom bez presedana”.\nUkrajinski parlament planira da sporazum ratifikuje u utorak, dok opozicioni lideri najavljuju da će pokušati da blokiraju ratifikaciju. Sporazumom se ruskoj crnomorskoj floti omogućava da ostane u ukrajinskoj luci Sevastopolj do 2042. Zauzvrat, Rusija će Ukrajini isporučivati prirodni gas po povoljnijoj ceni.\nUkrajinski predsednik Viktor Janukovič istakao je da će sporazum pomoći smanjenju budžetskog deficita, dok je ruski premijer Vladimir Putin ocenio da je sporazum “skup” za Rusiju, ali da je to sporedno pitanje u odnosu na izgradnju poverenja sa Ukrajinom.


Evroazijski ekonomski savez - Sputnjik Srbija\n11:25 18 Maj 2021\nEvroazijski ekonomski savez\nRuski eksperti: EU nije politički spremna da bude deo Velikog evroazijskog partnerstva\nEvropska unija nije spremna da bude deo Velikog evroazijskog partnerstva jer kao talac politike Sjedinjenih Država daje primat ideologiji, a ne zdravom razumu, ocenjuju ruski eksperti povodom inicijative Rusije za formiranje širokog partnerstva na evroazijskom prostoru.\nPutin na Samitu Evroazijskog ekonomskog saveza: Treba doneti konačnu strategiju\nKonačna strategija razvoja Evroazijskog ekonomskog saveza trebala bi da bude uskoro doneta, izjavio je predsednik Rusija Vladimir Putin na samitu ovog Saveza u Sankt Peterburgu.\nEvroazijski prostor sve privlačniji u svetu\nEvroazijski ekonomski savez se pretvara u glavni instrument zaštite ekonomskih interesa država-članica, a njegova težina u ostalom delu sveta raste, izjavio je zamenik ministra inostranih poslova Rusije Aleksandar Pankin na Evroazijskom analitičkom forumu na temu „Evroazijski ekonomski prostor: iskustvo, problemi, prioriteti razvoja i bezbednost“.\nUsputni selfi sa Putinom: Jermenski premijer objavio fotografiju iz minibusa (foto)\nPremijer Jermenije Nikol Pašinjan objavio je na svom nalogu na Tviteru selfi iz neprobojnog minibusa u kojem su bili učesnici Vrhovnog Evroazijskog ekonomskog saveta koji je u utorak održan u Jerevanu.\nLideri Evroazijskog ekonomskog saveza odobrili koncept zajedničkog finansijskog tržišta\nPredsednik Belorusije Aleksandar Lukašenko izjavio je da su lideri zemalja Evroazijskog ekonomskog saveza (EAEU) na sastanku Vrhovnog Evroazijskog ekonomskog saveta odobrili koncept zajedničkog finansijskog tržišta.\nPutin: Postignut veliki dogovor – formira se jedinstveno tržište za gas i naftu\nNa sastanku Vrhovnog saveta Evropskog ekonomskog saveza (EES) dogovoren je veliki program za formiranje jedinstvenog tržišta za gas, naftu i naftne derivate EES, izjavio je predsednik Rusije Vladimir Putin.\nUz Srbiju, sve više zemalja partneri Evroazijskog ekonomskog saveza\nU Biškeku je održan samit Evroazijskog ekonomskog saveza, uz učešće predsednika Rusije, Belorusije, Kazahstana, Jermenije i Kirgizije. Lideri su sumirali rezultate postignute u proteklom periodu, a takođe su i odredili smernice makroekonomske politike za 2017. i 2018. godinu.\nMoldavija postaje zemlja-posmatrač Evroazijskog ekonomskog saveza\nViši evroazijski ekonomski savet odobrio je Moldaviji status države-posmatrača pri Evroazijskom ekonomskom savezu, izjavio je na sednici tog saveta u proširenom sastavu predsednik Kirgistana Almazbek Atambajev.\nSamit Evroazije u Beogradu — kapija, a ne front prema Zapadu\nDa li je izvodljivo da Srbija bude domaćin samita zemalja-članica Evroazijskog ekonomskog saveta i kakve bi koristi naša zemlja mogla da ima od toga?\nSrbima EU bliža, a Evroazija — bliskija\nEvroazijska ekonomska unija nastala je na ideji koja je razvijana i artikulisana poslednjih sto godina. Može li se Srbija priključiti tom političkom i ekonomskom konceptu?\nŠira slika koja proizilazi iz sirijske krize apsolutno je nepodnošljiva za zapadne neokonzervativne i neoliberalne analitičare, piše komentator Raša tudej Pepe Eskobar. Turska je, umesto da bude u alijansi prolaznih interesa SAD, Saudijske Arabije i Katara, odabrala da postane ključni centar u evroazijskim integracijama.\nPonomarjova: Evropa neće pomoći Balkanu\nBalkan nije samo deo Evrope, već važna geostrateška tačka u globalnim razmerama, kaže za Sputnjik Jelena Ponomarjova. Ona dodaje da se svaka kriza u Evropi prvo oseti na Balkanu koji je i dalje bure baruta i gde vrlo lako može ponovo da bukne novi oružani sukob.\nNovo poglavlje u odnosima Srbije i Kazahstana\nPored političkih tema, poseta predsednika Kazahstana Nursultana Nazarbajeva Srbiji šansa je da se poveća privredna saradnja.\n11:14 Zašto sistem „gura“ Federera?\n11:01 Španija hitno poslala vojsku u svoju enklavu zbog 6.000 Marokanaca, objavljeni snimci /video/\n11:01 Krunski dokaz: Snimci otkrivaju zločin OVK na Košarama /video/\n11:00 Putin: Rasplamsavaju se zastareli konflikti\n10:38 U Rusiji uskoro četvrta vakcina protiv korone


Merenje rodne ravnopravnosti na Zapadnom Balkanu - ecofeminizam\nRodna ravnopravnost predstavlja jednu od prioritetnih oblasti u zemljama Zapadnog Balkana, pri čemu se sve zemlje susreću sa određenim izazovima u postizanju rodne ravnopravnosti. Stoga, ova konferencija je organizovana sa ciljem da državni službenici i službenice koji se bave pitanjima rodne ravnopravnosti u zemljama Zapadnog Balkana, eksperti i ekspertkinje iz regiona i iz zemalja Evropske unije, predstavnici i predstavnice nevladinih kao i međunarodnih organizacija razmene iskustva u prikupljanju podataka i merenju rodne ravnopravnosti kao i u korišćenju podataka prilikom kreiranja politika.\nJedna od tema konferencije bio je Indeks rodne ravnopravnosti, merni instrument koji je razvio Evropski institut za rodnu ravnopravnost, a koji meri jaz između muškaraca i žena u šest oblasti: novac, rad, vreme, moć, zdravlje, znanje i dva pod-domena – unakrsne nejednakosti i nasilje.\nJedna od tema konferencije bio je Indeks rodne ravnopravnosti, merni instrument koji je razvio Evropski institut za rodnu ravnopravnost, a koji meri jaz između muškaraca i žena u šest oblasti: novac, rad, vreme, moć, zdravlje, znanje i dva pod-domena – unakrsne nejednakosti i nasilje. Indeks rodne ravnopravnosti predstavlja važan instrument za kreiranje politika zasnovanih na podacima u oblasti rodne ravnopravnosti, zbog čega je od velikog značaja razmena iskustava i izazova sa kojima se suočavaju zemlje u regionu prilikom uvođenja Indeksa rodne ravnopravnosti u njihove zemlje. Predstavnice iz Srbije, kao prve zemlje van Evropske unije koja je izračunala Indeks rodne ravnopravnosti, pružile su uvid u proces uvođenja Indeksa i predstavile su rezultate Indeksa rodne ravnopravnosti u Republici Srbiji. Učesnici i učesnice konferencije su iskazali interesovanje za saradnju sa Regionalnom školom za javnu upravu na polju unapređenja upotrebe Indeksa u kreiranju politika u oblasti rodne ravnopravnosti.\nTakođe, učesnici i učesnice konferencije su imali priliku da čuju preliminarne nalaze regionalnog istraživanja o rodnoj ravnopravnosti u državnoj upravi, koje je podržala Evropska komisija, a koje će uskoro biti dostupno javnosti.\nEvropska komisija, Indeks rodne ravnopravnosti, moć, nasilje, novac, rad, rodna ravnopravnost, vreme, zdravlje, znanje\n← Inicijativa: EU da napusti upotrebu žive u stomatologiji do 2022. godine\nPametne klupe iz Srbije u svet →


Nastavlja se promocija nagrade "Snaga izvrsnosti" koju su uspostavili Udruženje poslovnih žena u BiH i magazin Gracija. Ovaj put u prelijepom ambijentu Zemaljskog muzeja u BiH.\nDruženje "Kafa u 5 do 5" u Zemaljskom muzeju BiH okupila je članice Udruženja žena za održivi razvoj „Vakat“ iz Jezerskog - Bosanska Krupa.\nČlanice ovog udruženja posjetile su Sarajevo kako bi bolje upoznale glavni grad i njegove kulturno-historijske znamenitosti. Bila je to prilika i da se upoznaju sa konceptom i idejom nagrade Snaga izvrsnosti.\nU izvrsnom okruženju Zemaljskog muzeja BiH izvrsnim ženama iz Jezerskog nagradu je predstavila Dragana Grbić Hasibović. Posebno je članicama UŽZOR Vakat Jezerski-Bosanska Krupa bila interesanta činjenica da je kroz kategorije u kojima se traže izvrsne, prepoznata i poljoprivreda. Naime većina ovih žena upravo se bavi poljoprivredom.\nTako je predsjednica UŽZOR Vakat Jezerski-Bosanska Krupa Suada Harčević zahvalila Udruženju poslovnih žena u BiH na ovoj nagradi, rekla kako je sigurna da mnogo žena u našoj zemlji zaslužuje ovu nagradu kao i sve članice njenog udruženja. Obećala je i da će nominacije iz Bosanske Krupe sigurno pristizati narednih dana.\nOvu priliku Udruženje poslovnih žena u BiH iskoristilo je da predstavi i svoje druge projekte; Akademiju poduzetništva žena, BH Treasures, Dane poduzetništva i druge.\nPredsjednica Udruženja poslovnih žena u BiH Aida Zubčević zahvalila se na interesovanju članica ovog udruženja za programe i projekte koje Udruženje poslovnih žena u BiH provodi ali i pozvala ih da se uključe u sve njih a posebno da iskoriste sve kapacitete ovog Udruženja kako bi dostigli zajednički cilj a to je osnažene žene u cijeloj BiH.\nVisoke temperature ovog ljetnog dana nisu smetale ovom druženju, jer je za osvježenje bila zadužena voda Lejla, inače sponzor nagrade Snaga izvrsnosti.


Počeo turnir pod obručima - Igrajmo za 16\nPočeo turnir pod obručima\nNaslovna » Vesti » Basket » Počeo turnir pod obručima\nU okviru ovogodišnjeg Memorijala „Igrajmo za 16“ u basketu „3 na 3“, u nedelju 20. marta odigrano je prvo kolo.\nU nedelju 20. marta otvoren je memorijalni turnir „Igrajmo za 16“ u basketu „3 na 3“. Na Košutnjaku, u Zavodu za sport i medicinu sporta Republike Srbije, prvog dana turnira takmičilo se svih deset ekipa.\nTimove sačinjavaju isključivo radnici nacionalne televizije. Ove godine učestvuje deset ekipa, koje su podeljene u dve grupe od po 5 ekipa.\nPored nosilaca Rekreativaca i Popisne Komisije, učestvuju i ekipe HD3, Aj Njuz, Vozni park, Muzička produkcija, Klenovi, Sportska redakcija, Cirkus u najavi i Paori.\nBasket „3 na 3“ u znak sećanja na 16 radnika RTS-a ubijenih tokom NATO bombardovanja 1999. godine igra se već drugu godinu, a na inicijativu zaposlenih u RTS-u koji više vole igru pod obručima umesto malog fudbala.\nPored fudbala i basketa „3 na 3“ u okviru Memorijala oganizuje se i turnir u stonom tenisu i kuglanju na dan finala, a ove godine to će biti u nedelju 17. aprila u sportskom centru „Voždovac“ na Banjici.\nSlike sa utakmica možete videti na Facebook strani Memorijala


Pivo i kobaja II\nHome // Lokali // Restorani // Pivo i kobaja II\nPre četiri godine vlasnici lokala Pivo i kobaja poželeli su da na Vračaru popiju dobro pivo i pojedu kobasicu, pa pošto nisu mogli da nađu takvo mesto, rešili su da ga naprave.\nTako je na Vračaru u Braničevskoj 1, otvoren prvi pab Pivo i kobaja, a pošto su posetioci brzo zavoleli ovo mesto, otvoren je i drugi lokal u Ruzveltovoj 36.\nOvde se mogu naći šest vrsta točenih i čak pedesetak flaširanih piva, kao i deset vrsta kobaja, rebarca, butkice, krilca, ali i teleća čorba i razne vrste pita, da se zasladite na kraju dobrog obroka. U ovoj bogatoj ponudi možete uživati svakog dana od 08 do 22 časa, a vikendom će vas zabavljati i DJ, do 1 sat posle ponoći.\nOvo je pivnica nemačkog tipa, prijatnog ambijenta, koja se nalazi na mestu nekadašje kafane Nišlija.\nAutentičan enterijer sa burićima piva umesto lustera, pivskim flašama na zidovima, ali i fantastičnom baštom u zadnjem delu lokala, kao i pristupačne cene jela i pića, su ono po čemu se ovaj lokal izdvaja.\nPivo i kobaja - INFO\nadresa: Ruzveltova 36\ntip usluge, kuhinja: velika ponuda piva i deset vrsta kobasica


EU i NATO: Rusija da smanji tenzije u Ukrajini\nNemačka ministarka odbrane, Ursula von der Lejen (levo) i visoka predstavnica EU, Ketrin Ešton na sastanku evropskih ministara odbrane u Luksemburgu, 15. april 2014.\nLideri EU i NATO-a se na sastanku evropskih ministara odbrane u Luksemburgu složili da bi Rusija što pre trebalo da povuče svoje snage sa ukrajinske granice.\nEvropska unija u političkom, a posebno odbrambenom aspektu krize u Ukrajini, snažno dijeli stavove vojnog saveza, čulo se danas u Luksemburgu na sastanku evropskih ministara odbrane, kojem je prisustvovao i prvi čovjek NATO alijanse.\nČini se da nikada ranije nisu bile snažnije veze evroatlantskih saveznika i EU nego što su sada u vrijeme eskalacije krize na istoku Ukrajine - krize koju obje strane prepoznaju kao proizvod Kremlja.\n"Pozivam Rusiju da spusti tenzije krize, da povuče svoje snage sa ukrajinske granice, da prestane sa destabiliziranjem situacije u Ukrajini, te da jasno naglasi da ne podržava nasilne akcije pro-ruskih separatista. Rusija treba da prestane da bude dio problema i da počne sa time da bude dio rješenja", poručio je generalni sekretar NATO-a, Anders Fog Rasmusen.\nGeneralni sekretar je danas od evrpskih partnera tražio da se osnaži saradnja NATO snaga za brzi odgovor i evrpskih borbenih grupa, njihovi zajednički treninzi, kako bi, kako kaže, mogli zajednički da odgovore na sve što bi budućnost mogla da donese.\nPred dolazak u Luksemburg, on je obišao sve NATO članice sa istoka, koje bi mogle da se nađu u kritičnoj zoni ekspanzije ruske strane za koju niko više u EU ne vjeruje da stoji po strani kada je riječ o sve težoj situaciji na istoku Ukrajine.\n"Mi podržavamo poziv generalnog sekretara NATO-a upućen Rusiji da smiri situaciju. Važno je uz to da države na istoku, na Baltiku - Poljska i Rumunija, znaju da su njihove brige i naše brige, i da mogu da računaju na evropsku solidarnost. U ovakvoj situaciji je neophodna razboritost i pozdravljamo način na koji se ponaša Ukrajina u ovim iznimno teškim prilikama. Važno je sada da se spremimo za razgovore u Ženevi, gdje će se u medjunarodnom okviru susresti Rusija i Ukrajina za pregovaračkim stolom", kaže nemačka ministarska odbrane, Ursula von der Lejen.\nU međuvrijemenu, Evropska komisija, po nalogu ministara, do polovine sedmice mora pripremiti prijedlog imena za crnu listu ukrajinskih i ruskih funkcioner "zaslužnih" za krizu u Ukrajini - krizu čiji kraj niko ne naslućuje.


Čejni: Edvard Snouden je kineski špijun\nSjedinjene Američke Države mogle su da spreče smrtonosne terorističke napade 11. Septembra 2001. na Njujork i Vašington da je tada obavljan kontroverzni nadzor Nacionalne bezbednosne agencije (NSA), izjavio je bivši potpredsednik SAD Dik Čejni, prenosi “Blic“. Čejni, drugi čovek administracije Džordža Buša, branio je nadzor NSA nad telefonima i elektronskom poštom, ocenjujući da je čovek koji je priznao da je objavio detalje o tajnom programu, Edvard Snouden, “izdajica“, preneo je “NBC njuz“.\n“Kao što su i rekli svi povezani sa programom, da smo ga imali pre 11. septembra, kada su se u San Dijegu pojavila dvojica terorista – otmičara, da smo imali mogućnost da koristimo taj program, tu sposobnost, sprečili bi 11. septembar“, izjavio je Čejni u emisiji “Foks njuz sandej“.\nBivši zvaničnik SAD je poručio da ono što je uradio Edvard Snouden “vređa inteligenciju“. “Mislim da je on izdajica. Ovo je najgori slučaj kojeg se sećam da je neko sa pristupom poverljivim informacijama naneo toliko štete nacionalnim bezbednosnim interesima“, naveo je Čejni.\nČejni je rekao da Snoudenova odluka da pobegne u Hong Kong govori da on možda radi sa kineskom vladom. “Veoma sam zabrinut da on ima još neke informacije koje nije objavio i da će Kinezi pozdraviti takvu priliku i ponuditi mu imunitet ili sklonište u zamenu za ono što zna“, izjavio je on.


Google Drive koristi Goggles tehnologiju - Baguje.COM\nGoogle Drive koristi Goggles tehnologiju\nSvi koji imaju Android telefon verovatno su čuli za Google Goggles, mali programčić koji pokušava da sazna šta ste to tačno slikali i na osnovu tog nagađanja uradi pretragu. Istu tu, samo napredniju tehnologiju će da koristi i budući Projekat staklo, projekat sa naočarama koji je nedavno najavljen a koji će dodavati sloj virtuelne stvarnosti našem vidu u bližoj budućnosti.\nNaime, nedavno je otkriveno da Google Drive, projekat koji je startovan pre neki dan koristi istu ovu tehnologiju za svoju pretragu. Ukoliko imate slika na svom Google Drive nalogu i pokušavate da uradite pretragu, pretraga je time efikasnija jer može da prepozna šta se nalazi na slici i nju vam ponudi kao rezultat. U primeru ispod vidite da slika pod imenom a.jpg se prikazuje rezultat na pretragu za reč “android” jer je uz pomoć ove tehnologije ta slikao značena da je relevantna.\nNaravno, ne možete očekivati od ovoga da vam prepozna učiteljicu iz osnovne i njeno ime i prezime, ali svetski poznatije stvari će sigurno prepoznati. Pokušajte recimo slanjem slike Ajfelovog tornja i kasnije pretragom toga istog.\n2. Nov, 2012.\nSledeći članak Samsung predstavio 1,4GHz Exynos 4 Quad\nPrethodni članak Kako je trebao da izgleda Google mobilni telefon ?


Internacionalno prvenstvo – Page 2 – Streljački savez Beograda\nTačka na streljačku 2020. godinu u Srbiji stavljena je danas u „Bel ekspo“ centru, gde je održano 45. Internacionalno prvenstvo Beograda vazdušnim oružjem. Prvenstvo je, zbog opšte situacije, organizovano kao jednodnevni turnir „Trofej Beograda“, ali vredna ostvarenja nisu izostala. Pobednici u sve četiri discipline su do trijumfa došli rezultatima koji su vredni medalja na najvećim\nStreljački savez Beograda uspeva da održi tradiciju jednog od najvažnijih streljačkih turnira u Evropi i u specifičnim okolnostima. SSB će tačku na takmičarsku 2020. godinu staviti u nedelju, 27. decembra, kada će u hali „Bel ekspo centar“ organizovati 45. Internacionalno prvenstvo Beograda vazdušnim oružjem. Zbog opšte situacije izazvane pandemijom korona virusa turnir će biti održan\nPrijave za Internacionalno prvenstvo Beograda do 21.decembra\nOvogodišnje Internacionalno prvenstvo Beograda će biti održano kao jednodnevni turnir “Trofej Beograda2020”, koji će 27. decembra biti organizovan u sali “Belekspo” n Novom Beogradu. Takmičenje se tradicionalno održava pod pokroviteljstvom Gradskog sekretarijata za sport i omladinu, u konkurenciji juniorki, juniora, seniorki i seniora, u disciplinama vazdušni pištolj i puška. Pobednici dobijaju specijalne diplome, medalje i\nOdređen novi termin 45.internacionalnog prvenstva Beograda\nOvogodišnje Internacionalno prvenstvo Beograda, biće održano u novom terminu. Umesto od 11.do 13. decembra, takmičenje će biti organizovano 27.decembra. Zbog opšte stuacije, umesto trodnevnog biće održano jednodnevno takmičenje. Lokacija je ista kao i prethodnih nekoliko sezona, 45. internacionalno prvenstvo Beograda će biti priređeno u dvorani „Bel Ekspo Centar“ na Novom Beogradu. Na internet prezentacijama Streljačkog\nPrethodna vest Strana 1 Strana 2 Strana 3 Strana 4 … Strana 7 Sledeća vest


Materijalne reparacije - Page 5 of 18 - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\nU četvrtak, 30. maja 2013. godine pred Prvim osnovnim sudom u Beogradu, žrtve torture i nezakonitog pritvora Agim i Sadik Limani iz Glogovca/Gllogoc dali su svoje iskaze u postupku za naknadu štete koji je Fond za humanitarno pravo (FHP) pokrenuo u aprilu 2010. godine protiv Republike Srbije zbog odgovornosti države za torturu u nezakonitom pritvoru tokom 1999. i 2000. godine. Agim i Sadik Limani su svedočili o torturi koju su preživeli u srpskim zatvorima od 1999. do 2000. godine, kao i o posledicama po zdravlje, koje usled zlostavljanja i dalje trpe.\nFond za humanitarno pravo (FHP) je 4. aprila 2013. godine u ime 78 Bošnjaka, bivših zatvorenika logora Šljivovica i Mitrovo Polje i članova porodica ubijenih u tim logorima, podneo Ustavnu žalbu Ustavnom sudu Srbije (USS) nakon što Tužilaštvo za ratne zločine Republike Srbije (TRZ) nije sprovelo adekvatnu istragu o ratnim zločinima u ovim logorima 1995. i 1996. godine. Ovim propustom prekršena su njihova prava garantovana Ustavom Republike Srbije – pravo na život, pravo na nepovredivost psihičkog i fizičkog integriteta i pravo na jednaku zaštitu prava i na pravno sredstvo.\nViši sud u Beogradu doneo je presudu kojom je utvrdio odgovornost države Srbije za ratni zločin u selu Kukurovići (opština Priboj) 18. februara 1993. godine. Fond za humanitarno pravo (FHP) ukazuje da je ovo prva presuda kojom se utvrđuje odgovornost države za ratni zločin koji su pripadnici srpskih snaga počinili na teritoriji Sandžaka tokom devedesetih.\nU ponedeljak, 22. oktobra u Priboju je obeležena godišnjica stradanja žrtava iz Sjeverina.\nOpštinska uprava u Priboju odbila je kao neosnovane zahteve tri porodice otetih Sjeverinaca da im se zvanično prizna status porodica civilnih žrtava rata u Srbiji. Fond za humanitarno pravo (FHP), koji je u ime porodica otetih Sjeverinaca pokrenuo postupke, uložio je 17.10.2012. godine žalbu Ministarstvu rada, zapošljavanja i socijalne politike protiv navedenih rešenja jer su protivna Ustavu, zakonima i međunarodnim konvencijama kojima se štite ljudska prava, ukazujući da su zahtevi porodica žrtava ratnog zločina iz Sjeverina odbijeni zbog kriterijuma koji se nisu primenjivali prema žrtvama srpske nacionalnosti. FHP je uputio pritužbe protiv Opštinske uprave u Priboju i Zaštitniku građana Saši Jankoviću.


Visa i "Odmori u BiH" pokreću kampanju koja promoviše lokalni turizam u Bosni i Hercegovini | Visa\nVisa i "Odmori u BiH" pokreću kampanju koja promoviše lokalni turizam u Bosni i Hercegovini\nSarajevo, 27. jul 2020 - Kompanija Visa, zajedno sa lokalnim timom iz Sarajeva, pokrenula je kampanju „Odmori u BIH“, kako bi obezbijedila podršku razvoju lokalnog turizma u Bosni i Hercegovini.\nVisa je svojim korisnicima omogućila popust od 10 posto na sve aranžmane rezervirane putem platforme odmoriubih.ba do 31. avgusta.\nCilj inicijative Odmori u BiH je promocija lokalnih destinacija i podrška turističkom sektoru koji je snažno pogođen pandemijom.\nSadržaj odmoriubih.ba čine ponude iz četiri različite kategorije: paketi, aktivnosti, ture i transferi, kao i atraktivni, afirmativni i prodajno orijentirani tekstovi o destinacijama širom zemlje. Online platforma je kreirana kako bi na jednom mjestu korisnicima predstavila sve ljepote BiH.\n„U narednom periodu, svi korisnici Visa kartica imaće priliku da odaberu smještaj, i turističke ponude i otkriju ljepote zemlje, uz popust od 10 posto prilikom online rezervacija putem platforme. Bosna i Hercegovina je zemlja sa izuzetnim prirodnim ljepotama i turističkim potencijalima, od odlaska na more u Neum, do posjeta Sarajevu, Mostaru, Banjaluci, Trebinju, Višegradu, do mnogih drugih mjesta. Zadovoljstvo mi je što i na ovaj način, promocijom web platforme „Odmori u BiH“, promovišemo i podržavamo razvoj turističke ponude“, rekao je Vladimir Đorđević, generalni direktor kompanije Visa za Jugoistočnu Evropu.\n„Ipak, da bi turistička ponuda napredovala, potrebno je da se sistemski veže i za bankarstvo, trgovinu, zanatstvo, a danas posebno važno i za e-commerce, zahvaljujući čemu turizam u svijetu bilježi nevjerovatan rast i omogućava brojne pogodnosti. Vjerujem da će ova inicijativa biti uspješna, i da će objediniti ono najbolje što turizam u BIH ima da pokaže i da predstavi u regionu, a potom i u cijelom svijetu“, dodao je on.\n„Naš cilj je povezivanje i zajedničko djelovanje turističkih biznisa na području BiH, ali i prezentacija i promocija turističkih potencijala u našoj zemlji. U trenutku kada je tržište snažno pogođeno posljedicama pandemije virusa COVID-19 te su međunarodna putovanja skoro u potpunosti obustavljena, vjerujemo da je pravi trenutak da se pažnja usmjeri na domaće turiste i poveća svijest o raznolikoj i kvalitetnoj domaćoj ponudi kod stanovnika BiH koji često biraju strane destinacije zbog nedovoljnog poznavanja domaćih. A imamo šta da pokažemo i čime da se ponosimo", rekao je Nedim Lipa iz Odmori u BiH.


20.03.2018 22:19 | Srna\nBanjaluka - Poslanik PDP-a Branislav Borenović rekao je da je diskusija o interpelaciji za razmatranje politika u oblasti zdravstvenog i penzionog sistema bila korektna i potrebna, jer se u parlamentu pričalo o životnim stvarima za građane Srpske.\nBorenović je rekao da ostaje gorčina što su poslanici bili uskraćeni za pisani odgovor Vlade na ovu interpelaciju, koja je urađena kvalitetno.\n"Da smo ga dobili, rasprava bi bila efektnija. Dobili smo mali dio odgovora i postigli to da 12 pitanja u ovom dokumentu predstavljaju istinu o stanju u zdravstvu i penzionom sistemu Srpske", ocijenio je Borenović u završnoj riječi u Narodnoj skupštini o interpelaciji za razmatranje politika u oblasti zdravstvenog i penzionog sistema - prijedlog narodnih poslanika.\nOn je rekao da Vlada u zdravstvu Srpske treba da uspostavi princip odgovornosti - da nagradi one koji dobro vode zdravstvene ustanove, a kazni rukovodioce koji rade suprotno.\nBorenović je naglasio da su na ovu interpelaciju klubovi poslanika SDS-SRS i PDP predložili zaključke među kojima su i onaj da se utvrdi pojedinačna odgovornost nosilaca izvršnih funkcija u ovim oblastima, da se povećaju plate zdravstvenih radnika, kao i penzije, te da se spriječi odlazak zdravstvenih radnika u inostranstvo.\nNarodni poslanici danas su razmotrili interpelaciju za razmatranje politika u oblasti zdravstvenog i penzionog sistema.\nPredsjednik Narodne skupštine Nedeljko Čubrilović zaključio je današnju sjednicu, koja će biti nastavljena sutra u 10.00 časova raspravom o interpelaciji za razmatranje politike upravljanja javnim preduzećima u Republici Srpskoj - prijedlog narodnih poslanika.\nKasipović: U zdravstvenom i penzionom sistemu ima i rezultata\nPotpredsjednik Vlade Republike Srpske Anton Kasipović rekao je da zdravstveni i sistem penzijskog i invalidskog osiguranja imaju probleme, koji nisu mali, ali da ima i izvanrednih rezultata.\nKasipović je u Narodnoj skupštini Republike Srpske rekao da je naplata poreza i doprinosa pitanje kojim se potrebno ozbiljnije baviti u budućnosti.\nŠef Kluba SDS-a Vukota Govedarica rekao je da zabrinjava činjenica da neizmirene obaveze u zdravstvu trenutno iznose više od milijardu KM.\n"Imamo kašnjenje plata, neuplaćene doprinose. Nažalost, sljedeća godina biće godina pravih pokazatelja kada zdravstvene ustanove pređu na trezorsko poslovanje", rekao je Govedarica tokom rasprave o Interpelaciji za razmatranje politika u oblasti zdravstvenog i penzionog sistema.\nOn je naveo da je Klub SDS-SRS predložio zaključke, među kojima je i ona da Vlada i resorno ministarstvo i Fond zdravstvenog osiguranja, u skladu sa sporazumom o specijalnim paralelnim vezama sa Srbijom, započnu pregovore sa istim institucijama iz Srbije o preuzimanju i implementaciji integralnog informacionog sistema, uspostavljenog u Srbiji, čime bi se pojačala komplementarnost zdravstvenih sistema Srpske i Srbije.\nPoslanik Srpske radikalne stranke Milanko Mihajilica pohvalio je činjenicu da su izgrađene bolnice u Nevesinju i Bijeljini, da se završava projekat izgradnje i rekonstrukcije Univerzitetskog kliničkog centra, kao i da će biti izgrađene bolnice u Istočnom Sarajevu i Doboju.\nOn je rekao da to nikome ne smeta i da to ne znači da ne treba razgovarati o problemima u zdravstvenom sektoru u kojem su evidentirana ogromna dugovanja.\n"Smatram da su plate zdravstvenih radnika nedovoljne i da organizacija u zdravstvu nije na zadovoljavajućem nivou, da je puno politike i da ima dosta štetnih ugovora na kojima se gube desetine miliona KM, kao i da ima viška nemedicinskog kadra. To su činjenice koje treba da rješavamo", rekao je Mihajilica.\nPotpredsjednik Vlade Republike Srpske Srebrenka Golić rekla je da će izgradnja bolnice u Istočnom Sarajevu biti finansirana iz tekućih, a ne kreditnih sredstava.\nGolićeva je istakla da vrijednost tog projekta, po sistemu "ključ u ruke", iznosi više od 55 miliona KM.\n"U budžetu imaju sredstva, već dvije rate su plaćene i radovi idu planiranom dinamikom i do kraja godine biće izgrađena bolnica", rekla je Golićeva u Narodnoj skupštini Republike Srpske.\nPoslanik Napredne Srpske Goran Đorđić rekao je da je Fond zdravstvenog osiguranja u ogromnim problemima, odnosno dugovima koji iznose stotine miliona KM.\n"Za ono što gradimo i modernizujemo dižemo kredite, nismo uspjeli bez toga", istakao je Đorđić tokom rasprave o Interpelaciji za razmatranje politika u oblasti zdravstvenog i penzionog sistema.\nOn je ukazao da su plate zdravstvenih radnika ispod prosjeka u regionu, te da je to osnovni razlog zbog koga oni masovno odlaze da rade u inostranstvo.\nPoslanik SDS-a Nedeljko Glamočak rekao je da je situacija u zdravstvenom sektoru katastrofalna i da nije rješenje u kreditnim zaduženjima.\n"Nije problem ljekara i ljekarske usluge, nego je problem njihovog statusa i da li će otići u penziju bez uplaćenog radnog staža", dodao je Glamočak.\n"Dugovanja za doprinose su 452 miliona KM i to se mora riješiti ako hoćemo zdrav zdravstveni sistem", poručio je Glamočak.\nOn je naveo da je povećanje penzija od dva odsto mizerno, te da je riječ o 2,5 KM, koliko košta i kilogram jabuka.


ПРИЈЕМ ЗА УСПЈЕШНОГ СПОРТИСТУ\nPRIJEM ZA USPJEŠNOG SPORTISTU\n11. decembra 2018. / Postavljeno u AKTUELNOSTI\nNačelnik opštine Lopare Rado Savić upriličio je danas prijem za osamnaestogodišnjeg Slobodana Manojlovića iz Lopara, fudbalera FK „Majevica“ Lopare i člana KMF „Brčko zdravlje“, kao i Zdravka Vujića predsjednika KMF „Brčko zdravlje“. Slobodan Manojlović je od ove godine član reprezentacije BiH u futsalu do 19 godina. „Učestvovao sam u pripremama BiH reprezentacije u futsalu u Zenici za kvalifikacije za evropsko prvenstvo koje će se održati tokom marta 2019. godine. Pored BiH u grupi su još i Srbija, Portugal i Moldavija. Dvije prvoplasirane ekipe u grupi će se plasirati na evropsko prvenstvo“, rekao je Slobodan Manojlović.\n„Neosporan kvalitet mladog Slobodana je bio razlog da ga primimo u naš klub, a zatim i afirmišemo u pravcu reprezentacije“, naveo je Zdravko Vujić predsjednik KMF „Brčko zdravlje“.\n„Sport je izuzetno važan za našu lokalnu zajednicu, a posebno me raduje uspjeh mladih ljudi koji su postigli dobre rezultate kao naš Slobodan. Opština Lopare je spremna da ukoliko bude interesovanja podrži osnivanje jednog takvog kluba na području naše opštine“, rekao je načelnik Rado Savić.


Senat Univerziteta usvojio predlog: sledi smanjenje školarina na tri fakulteta - Magazin Student\n14 фебруара, 20218 марта, 2021\nSenat Univerziteta u Beogradu usvojio je predlog koji se odnosi na visine školarine u novoj akademskoj godini, na sednici koja je održana u četvrtak 10. februara u svečanoj sali Rektorata Univerziteta.\nSmanjene školarine se mogu očekivati na doktorskim studijama Ekonomskog fakulteta, na svim nivoima studija na Fakultetu bezbednosti, kao i na Matematičkom fakultetu gde će školarina biti snižena za 19.000 dinara.\nNa ovaj korak su se odlučili zbog novonastale situacije sa pandemijom virusa Covid-19 i zbog smanjenih primanja i otpuštanja radnika širom Republike Srbije.\nPosle povećanja za školsku 2020/2021 cena školarina nije se menjala na tri trenutno najskuplja fakulteta na Univerzitetu i to:\nElektrotehničkom fakultetu na kom cena školarine iznosi od 243.500 dinara, Arhitektonskom fakultetu 240.000 dinara. Cena školarine se nije menjala ni za studente koji studiraju na daljinu pri Fakultetu organizacionih nauka koja iznosi 156.000 dinara, dok cena za osnovne studije iznosi 138.000 dinara.\nTakođe, došlo je do povećanja školarine i to za strane studente na Fakultetu organizacionih nauka u iznosu od 50 evra.\nPored ove odluke, Senat Univerziteta odlučio je da se u novu akademsku godinu 2020/2021. upiše 14.924 brucoša, od kojih će 9.697 brucoša biti školovano iz budžeta Republike Srbije.\nNa master studijama slobodno je 9.587 mesta, a iz budžeta Republike Srbije biće školovano 3.983 studenta. Na doktorskim studijama slobodno je 1.913 mesta od kojih će se 634 studenta školovati iz budžeta Republike Srbije.\nTags:beogradfakultetfakultetirektoratsenatskolarinesmanjenjeuniverzitet u beogradu


Ministarstvo finansija na Instagramu objavilo da prijave za 100 evra počinju oko 15. maja | Luftika\nMinistarstvo finansija je putem društvene mreže Instagram upitalo javnost da li zna da prijave za 100 evra počinju oko 15. maja.\nObjavljeno je i da pravo na ovaj novac ima oko 5,5 miliona građana u Srbiji, da će prijave trajati do 5. juna, te da će isplate početi 1. juna.\nKako se navodi, Ministarstvo finansija omogućiće svim građanima koji imaju pravo na ovaj iznos i žele da novac dobiju da se za njega prijave preko portala Uprave za trezor ili telefonom.\nPrilikom poziva ili onlajn prijave biće neophodno da građani ostave svoje ime i prezime, broj lične karte i matični broj, kao i ime banke u kojoj već imaju račun, ili u kojoj žele da im namenski račun bude otvoren.\nBroj telefona biće objavljen pred 15. maj kada počinje da radi kontakt-centar, piše u objavi na Instagramu.\noznake100 evra ministarstvo finansija sinisa mali


SUD BiH ODLUČIO: Slavko Milovanović oslobođen optužbe za zločin u Srebrenici | Novosti.RS\n27. 02. 2019. u 11:58\nU obrazloženju presude sudsko veće je navelo da Tužilaštvo BiH nije uspelo da dokaže navode optužnice, kao ni događaje koji su se Milovanoviću stavljali na teret\nSud BiH oslobodio je Slavka Milovanovića optužbi za zločin protiv čovečnosti u selu Rešagići i Skelani kod Srebrenice u maju 1992. godine.\nMilovanović je oslobođen krivice da je kao pripadnik rezervnog sastava Stanice javne bezbednosti (SJB) Skelani 8. maja 1992. godine u poslepodnevnim satima, s grupom pripadnika vojnih, paravojnih i policijskih formacija, došao u selo Rešagići te učestvovao u napadu i naredio paljenje kuća, iz kojih su žene i deca bili primorani da izađu.\nU obrazloženju presude sudsko veće je navelo da Tužilaštvo BiH nije uspelo da dokaže navode optužnice, kao ni događaje koji su se Milovanoviću stavljali na teret.\nPročitajte još - Krivične osumnjičenima za ratne zločine\n- Jedino što je tužilaštvo uspelo da dokaže je činjenica da je Milovanović bio rezervni policajac, ali nije uspelo dokazati da je bio nadređeni u jedinici i kome je mogao izdavati naredbe. Saslušani svedoci su rekli da rezervni policajac ne može biti nadređeni - rekao je predsednik sudskog veća Darko Samardžić.\nIzmenjenom optužnicom Milovanović se teretio da je kao rezervni policajac počinio progon bošnjačkog stanovništva iz mesta Rešagići i Skelani na političkoj, nacionalnoj, etničkoj, kulturnoj i verskoj osnovi, i to deportacijom ili prisilnim preseljenjem stanovništva sa teritorije na kojoj su zakonito boravili.


Austrijski mediji: Kako je ruska vakcina „šokirala“ Evropu - Sputnjik Srbija\n16:00 15.02.2021 Preuzmite kraći link\nBez obzira na to, „Rusija previše iznenađuje svet“ da bi predstava o njenoj zaostalosti koja se gaji u Evropi i SAD i dalje postojala. To se tiče, ne samo savremenog naoružanja, već i drugih sfera, uključujući i medicinu, navodi novinar.\nPolitikolog Gerhard Mangot u razgovoru sa listom primetio je da Rusija stalno pokazuje svetu uspehe u prirodnim naukama. Po njegovim rečima, to je povezano, ne samo sa velikom pažnjom koju Moskva poklanja izradi savremenog naoružanja, već i sa nasleđem SSSR-a u kojem su verovali u nauku i progres.\nPolitikolog je naglasio da, zahvaljujući ekonomskom progresu za vreme Vladimira Putina, investicije u nauku su porasle i sada u Rusiji rade mladi talentovani naučnici. Nove tehnologije se uvode i u industriju zemlje.


Strožije zabrane kretanja za vikend - www.lobi-info.rs\nSlobodan T. 8. aprila 2020., 20:51 5.5k Views\nKako se povećava broj obolelih od kovid – 19 tako se najavljuju i strože zabrane kretanja.\nStruka kaže da se najjači udar koronavirusa očekuje u narednih 10 dana.\nVlada je najavila da će nova najduža zabrana kretanja početi u petak u 17h i da će trajati do ponedeljka u 5h.\nI da će po novom režimu, stariji od 65 godina, u nabavku moći da odu u petak između četiri i sedam ujutru.\nPoljoprivrednici će tokom trajanja te mere zabrane kretanja moći da nastave poslove na svojim poljima.\n„Ovo što se planira od petka je potpuno u skladu s povećanjem broja obolelih, s tim što je to potpuna zabrana kretanja koja uslovljava i zabranu kontakata. Da li će to biti nastavljeno zavisi od brojeva koje dobijemo narednih dana“, rekao je epidemiolog Predrag Kon.\nBeograd je i dalje grad sa najvise ljudi kod kojih je potvrđen kovid – 19, 990, odnosno 48,74 odsto, potom Niša sa 153 zaražena, i Novi Sad sa 104 obolela.\nMinistar policije kaže da je tokom zabrane kretanja od utorka u 17h do srede u 5h, na teritoriji cele Srbije policija napisala 150 kazni za one koji su zatečeni na ulici bez dozvole za kretanje.\nKućni ljubimci će za dane vikenda, moći da se izvode u trajanju od 20 minuta, u periodu od 8 do 10 sati, i od 23 do 01 sat iza ponoći u petak, subotu i nedelju.\nPodsetimo, prošle subote u 13 sati počela je najduža zabrana kretanja do sada i trajala je do ponedeljka u pet ujutru.\nTada je na teritoriji cele Srbije kretanje bez dozvole bilo zabranjeno punih 40 sati.\nPrethodna objava Šta je Natrijum-hipohlorit koji se deli kao sredstvo za dezinfekciju\nSledeća objava Šta kažu stručnjaci o nastavku pandemije ?


Klop: ''Liverpul ima tim za titulu'' - Sportske.net\nKlop: ''Liverpul ima tim za titulu''\nTrener fudbalera Liverpula Jirgen Klop ocenio je da njegova ekipa može ove sezone da osvoji šampionsku titulu, prvu u Premijer ligi.\nOvi igrači bi mogli ove zime da napuste top 6 premijerligaških klubova!Lane otvorio dušu - Evo šta je razlog za neuspeh na "Enfildu"!Čelsi i zbog ove protekcije glavni kandidat za titulu?!Ko dovede Bentekea ostaje bez poslaBabel se vraća u Tursku\nLiverpul nije bio šampion Engleske od 1990. godine, dve godine pre nego što je osnovana Premijer liga.\n"Crveni" su u sezoni 2013-2014 sa trenerom Brendanom Rodžersom bili blizu titule, ali su šampionat završili sa dva boda manje od Mančester sitija.\nOtkako je Klop prošlog avgusta preuzeo ekipu, navijači se nadaju da bi klub mogao da postane šampion Engleske.\n"Ne radi se u poslednjih 25 godina. Mi smo sada tu. Mi smo sadašnja generacija. Koliko god da volimo igrače iz prošlosti koji su stvorili klub, mi ne možemo da obavimo njihov posao. Moramo da obavimo naš posao. Hajde da pokušamo to da uradimo. Dovoljno smo dobri za tako nešto i ovaj klub je dovoljno veliki", rekao je Klop za Skaj.\nNemački trener naveo je da će Liverpul uspeti da sačuva pojedine igrače, za koje su zainteresovani veliki evropski klubovi.\n"Imamo vlasnike kakvi su nam potrebni, pošto oni ne moraju da prodaju igrače. Iz našeg kluba niko ne mora da ode zbog novca. Nismo klub koji najbolje plaća igrače, ali možemo da ih platimo dovoljno da ostanu. Ovaj trenutak u Liverpulu je fantastičan i moramo da ga iskoristimo. Trenutno smo veoma dobri. budućnost je svetla, pa hajde da pokušamo", rekao je Klop.\nPosle 17 kola u Premijer ligi Liverpul je drugi na tabeli sa 37 bodova, šest manje od Čelsija.


Borelj: Izrael da ponudi političku perspektivu za konflikt\nTanjug 12. jula 2021. 18:38\nBRISEL, 12. jula ( Tanjug) – Šef diplomatije EU, Žozep Borelj kaže da se pitanje bezbednosti Izraela ne sme dovoditi u pitanje, ali i da se od Izraela očekuje da ponudi političku perspekitvu za okončnje konflikta u Bliskoistočnom mirovnom procesu.\n„Nalaženje rešenja sa Palestincima može samo doprineti bezbednosti Izraela“, poručio je Borelj.\nŽozep Borelj je nakon sastanka Saveta EU, kome je u Briselu prisustvovao i novi šef diplomatije Izraela, Jair Lapid, ukazao da EU snažano podrzava dvodržavno rešenje kada je reč o rešavanju konflikta između Izraela i Palestine.\n„Kredibilni i jači angažman sa Izraelom trebalo bi da nas povede putem mira i pravde, kako za Izrealce tako i Palestince. Spremeni smo da pomognemo obema stranama kako bi obnovili smisleni politički dijalog“, poručio je Borelj.\nZa nastavak saradnje na nivou zajedničkog Saveta EU Izrael, koji je blokiran upravo zbog konflikta sa Palestinom, Borelj navodi da je potrebna saglasnost svih zemlja članica EU, ali i da Izrael zavši „svoj deo“ posla.


EP: Vaterpolisti Srbije ubedljivi protiv Rusije Vaterpolo Vest Srbija Sport\nNajefikasniji u selekciji Srbije bili su Slobodan Nikić i Duško Pijetlović, koji su postigli po tri gola, dok su se Živko Gocić, Milan Aleksić, Filip Filipović i Andrija Filipović po dva puta upisali u listu strelaca. Po jedan gol dali su Boris Vapenski i Stefan Mitrović. U selekciji Rusije najbolji je bio Dmitri Stratan, koji je postigao tri gola.\nSrbija je u prva tri kola osvojila šest bodova, dok je Rusija bez poena, pošto je zabeležila tri poraza.\nRusija je dobro počela meč i povela 1:0. Međutim, naša selekcija je posle primljenog gola zaigrala angažovanije i prvu četvrtinu dobila rezultatom 7:2. Rusija je uspela da smanji u drugoj četvrtini na 7:4, ali su naši vaterpolisti prvo poluvremen dobili rezultatom 10:5. U trećoj četvrtini obe selekcije postigle su po gol. Naša selekcija je u četvrtoj četvrtini održavala visoku prednost i zasluženo stigla do pobede.\nSelektor Dejan Udovičić bio je zadovoljan pobedom svojih pulena.\n"Najbitnije je bilo ostvariti trijumf, ništa drugo nije bilo važno. Sezona traje već dosta dugo i ne može se igrati stalno na najvišem nivou. Reprezentativci su jednostavno postali previše umorni. Pred nama su još dva finala do četvrtfinala", rekao je Udovičić nakon utakmice.\nSrbima je ova pobeda u meču trećeg kola Grupe B, druga po redu na šampionatu Starog kontinenta, a reprezentativac Slobodan Nikić smatra da tim mora mnogo bolje da igra u odbrani kako bi se nastavio pobednički niz.\n"Loše smo igrali u odbrani. Moramo dobro da se pripremimo ako želimo da uđemo u četvrtfinale, pošto predstojeće utakmice neće biti lake kao današnja protiv Rusije", poručio je Nikić.\nNaša selekcija igraće u petak od 10,00 časova protiv Makedonije, a u nedelju u isto vreme protiv Nemačke.\nTurska - Italija 4:9\nRumunija - Hrvatska 7:13\nCrna Gora - Španija 8:7\nRusija - Srbija 10:16\nMakedonija - Nemačka 7:8\nMađarska - Grčka 6:6\nSrbija Sport - 13:19 01/09/2010\nsrb(01:43 26/03/11) - to je več bolje


Srpska krv za nove pobede Divljih Veprova! - Sportske.net\nSrpska krv za nove pobede Divljih Veprova!\nKlub američkog fudbala Divlji Veprovi iz Kragujevca odlučio je da u novoj sezoni mesto prvog trenera bude prepušteno momku koji je ponikao u klubu čime će biti prekinuta višegodišnja praksa angažovanja stranih stručnjaka.\nSK PLS - Počela nova sezona, favoriti bez greškeKraljevske krune gostuju u Dubrovniku!LŠ - Vukovi kreću u napad na titulu!Brajan Mejper novi trener VukovaOkupljanje nacionalnog tima\nVišegodišnja praksa koja je uobičavana u klubu američkog fudbala Divlji Veprovi iz Kragujevca biće prekinuta u novoj sezoni.\nKragujevački klub odlučio je da umesto Amerikanaca glavne uloge u ekipi budu prepuštene domaćem igraču i stručnjaku pa je tako mesto kvoterbeka prepušteno Stefanu Stefanoviću a mesto prvog trenera Aleksandru Ristiću Alfu.\nIz tabora Divljih Veprova tvrde da je ovakva odluka donesena za dobrobit američkog fudbala u našoj zemlji. Uz to, u klubu smatraju da su Ristić i Stefanović u potpunosti spremni da odgovore na izazove pred koje su stavljeni.\n"Rešili smo da pozicije kvoterbeka i trenera popunimo iz svojih redova, jer smatramo da su te dve funkcije najpotrebnije Srbiji. Smatramo da je Ristić posle višegodišnjeg iskustva u različitim selekcijama Veprova i reprezentacije Srbije, kao i usavršavanja u SAD, zreo za ulogu glavnog trenera. On je sigurno najbolji srpski trener i zbog toga može da vodi Veprove" kaže predsednik kluba Nemanja Čalija.\nMomak koji je među svojim saigračima poznat kao Alf u prošlosti je obavljao ulogu ofanzivnog koordinatora u ekipi Divljih Veprova a nije mu strana ni uloga prvog trenera.\n"Glavni clijevi su da pokušamo da unapredimo celokupan tim, kako na igračkom, tako i organizacionom planu i popravimo stvari koje su bile loše pethodnih sezona. Da svakom igraču pružimo maksimalnu podršku u njegovom ličnom razvoju, a samim tim i celokupna organizacija će napredovati" poručuje Alf.\nNovi trener Divljih Veprova već je izvršio prozivku a prvi treninzi biće posvećeni laganom povratku u trenažni proces i radu na fizičkoj spremi.\nDivlji Veprovi su u prethodnoj sezoni zauzeli drugu poziciju u domaćem šampionatu pa nema sumnje da je za kragujevački sastav prioritet titula koja je poslednji put osvojena pre četiri godine.


Počela rekonstrukcija Autokomande\nNaslovna/Grad/Počela rekonstrukcija Autokomande\nPočela rekonstrukcija Autokomande:Saobraćaj na kružnom toku Autokomanda biće zatvoren je danas u 16 sati i postavljena je privremena signalizacija.\nSaobraćaj na tom potezu se zatvara zbog rekonstrukcije Ulice vojvode Stepe, a u ovoj fazi radova, saobraćaj će biti moguć samo duž Bulevara oslobođenja, i to tokom celog februara i marta, rekao je Tanjugu direktor Beokom servisa Darko Glavaš.\nTo se odnosi na oba smera i neće biti moguća bilo kakva uključenja ni isključenja u zoni kružnog toka, to jest raskrsnice Autokomanda.\nU skladu sa izmenama saobraćaja na Autokomandi biće prilagođen i javni gradski prevoz.\nGrađani se za informacije mogu obratiti Beokom servisu na telefone 0800 11 00 11 za pozive iz fiksne telefonije “Telekoma”, ili 011 3090 007 za ostale fiksne telefonske mreže i mobilne operatere.\nRekonstrukcija će trajati do 11. jula ove godine.\nPredhodno Do kraja 2015. godine 50 novih autobusa GSP “Beograd\nSledeće “Svetosavski karavan knjiga” danas i sutra u Ustanovi kulture “Palilula”


Pomjerena slava Eparhije zahumsko-hercegovačke i primorske | Trebinje Live\nPomjerena slava Eparhije zahumsko-hercegovačke i primorske\nEparhija zahumsko hercegovačka i primorska ove godine neće organizovati slavlje na Svetog Ignjatija Bogonosca, svetitelja koji se proslavlja 2. januara kao veliki pravoslavni praznik i krsna slava vladike Grigorija i ove Eparhije, ali će slavlje biti pomjereno za period od 7. do 11. februara, sa glavnom službom koja će se održati 9. februara.\nOvo je nakon pričesti na Svetoj arhijerejskoj liturgiji, koju je predvodio u trebinjskom Sabornom hramu Svetog Preobraženja gospodnjeg, vjernicima saopštio sam Vladika Grigorije, istakavši da to ne znači da će se slava pomjerati i svih narednih godina, već da je tako odlučeno zbog radova u ovom hramu.\n„Budući da je krsna slava vladike i slava Eparhije, ja ću sa svojom porodicom, sa majkom, rodbinom i prijateljima proslaviti svoju slavu, ali se svečanost koja je pripremana proteklih godina odložena za period od 7. februara, kada se slavi Sveti Grigorije Bogoslov do 11. februara kada se slavi prenos moštiju ovoga svetitelja, a u tih nekoliko dana će se organizovati simpozijumi sa religijskim temama“, rekao je episkop Grigorije.\nOn je objasnio da se sa ovim datumima poklapa i proslava dvadesetogodišnjice od pokretanja Pravoslavnog časopisa „Vidoslov“, što je još jedan od razloga pomjeranja slavlja, osim činjenice da se trenutno radi na oslikavanju Sabornog hrama u kome je skela koja predstavlja i opasnost kada je hram prepun, kao što to biva svake godine za eparhijsku slavu.\nVladika Grigorije je kazao da bi glavna služba za slavu Eparhije trebala biti 9. februara, do kada će se završiti i živopis hrama i njegov ikonostas, te da će Simpozijum okupiti poznate i značajne sveštenike i teologe iz cijeloga svijeta.\nEpiskop Grigorije dodaje da će to biti prilika da se vjerni narod Trebinja podsjeti na protekla vremena od minulog rata do danas, na bogoslovski i pastirski rad vladike Atanasija koji je u ratom zahvaćenoj Hercegovini obnovio duhovni život i mitropolita Amfilohija koji je i tada i danas bio uz Hercegovinu i Hercegovce...


Počelo glasanje za Betinu fotografiju godine | NDNV\nNa ovogodišnji konkurs prijavilo se 79 autora iz osam zemalja sa više od 200 radova\nNovinska agencija Beta pozvala je korisnike društvenih mreža da izaberu najbolju fotografiju 16. konkursa Betina fotografija godine. Glasanje će biti otvoreno do 4. juna u ponoć, na Fejsbuk stranici Bete.\nAutora fotografije koja bude dobila najviše glasova, Pošta Srbije nagrađuje Samsung Galaxy Tab SM-T590NZKASEE.\nPored nagrade publike, na konkursu Betina fotografija godine biće dodeljene i tri nagrade po oceni žirija. Nagrade će autorima biti uručene na otvaranju izložbe, 6. juna u Galeriji Artget Kulturnog centra Beograda.\nIzbor najbolje medijske fotografije su podržale kompanije Pošta Srbije, Imlek, Bambi, Knjaz Miloš i TO Budva.\nNa ovogodišnji konkurs prijavilo se 79 autora iz osam zemalja sa više od 200 radova.